Scripta manent: Τελετή βράβευσης Λογοτεχνικού Διαγωνισμού Διηγήματος: "Αντώνης Σαμαράκης"\nΤελετή βράβευσης Λογοτεχνικού Διαγωνισμού Διηγήματος: "Αντώνης Σαμαράκης"\nΣάββατο 4 Μαίου 2014. Παραμονή της λογοτεχνικής μου βράβευσης και ακόμη δεν έχω συνειδητοποιήσει για ποιο λόγο ταξιδεύω. Το μοναδικό πράγμα που με νοιάζει είναι ότι βρίσκομαι με άτομα που αγαπώ και με συντροφεύουν οι σκέψεις των δικών μου ανθρώπων. Ο θεσσαλικός κάμπος δείχνει το στολίδι του ύστερα από τέσσερις ώρες διαδρομής από την πρωτεύουσα. Η τεχνητή λίμνη Πλαστήρα είναι απλά υπέροχη, η κατασκευή της οποίας αποδόθηκε στον πολιτικό και στρατιωτικό Νικόλαο Πλαστήρα το 1935, οπότε και επισκέφθηκε τη γενέτειρά του, το Μορφοβούνι Καρδίτσας, τόπο καταγωγής επίσης του μεγάλου συγγραφέα Αντώνη Σαμαράκη.\nΠανοραμική άποψη της λίμνης, τοπίο μαγευτικό\n΄Το πράσινο κυριαρχεί στην περιοχή των Αγράφων.\nΣτο ταξίδι αυτό με συνόδεψαν η Αλεξία, η Αλίν, η Μαρία και ο Σπύρος. Τα "ευχαριστώ" είναι λίγα, όταν μάλιστα για τον καθένα τους ξεχωριστά οφείλω και μια αιτιολογία για αυτό το ρήμα. Όμως οι εξομολογήσεις άλλη στιγμή. Παρακάτω παραθέτω μια φωτογραφία 180 μοιρών ευγνωμονώντας παράλληλα τη μοίρα για τη σύνθεση της παρέας και το Θεό για την απλόχερη προσφορά φυσικού πλούτου στην χώρα μας:\nΎστερα από πολλά, μην ρωτήσετε πόσα, φαγοπότια, συζητήσεις, σιωπηρούς προβληματισμούς που θα πρόδιδαν ενδόμυχες προθέσεις και προσμονή, έφτασε η μεγάλη στιγμή. Για μένα, μια μικρή κουκκίδα μέσα στο άπειρο του λογοτεχνικού κόσμου. Η βράβευση. Το Μορφοβούνι αποτελεί παράδεισο ψυχικής γαλήνης. Σ' αυτή συνηγορούν το άπλετο πράσινο, το υπέροχο γραφικό χωριουδάκι που έβγαλε έναν τόσο μεγάλο συγγραφέα και κάποια "γιατί" που σε τριβελίζουν, όταν μέσα σ' αυτή την εσκεμμένα διακριτκή σιωπή, βρίσκεις ακούσια τον εαυτό σου.\nΟ εξωτερικός χώρος του Πολιτιστικού Κέντρου "Αντώνης Σαμαράκης". Ο συγγραφέας είχε δηλώσει το "παρών" αυτοπροσώπως στον Α΄ Λογοτεχνικό Διαγωνισμό το 2001, δύο χρόνια πριν το θάνατό του.\nΟ εσωτερικός χώρος του Κέντρου.\nΤην Κριτική Επιτροπή αποτελούσαν οι: Βασίλης Αναγνωστόπουλος, ομότιμος καθηγητής Πανεπιστημίου Θεσσαλίας, Παναγιώτης Νάννος, συγγραφέας, Μαρίτα Παπαρούση, αναπληρώτρια καθηγήτρια Πανεπιστημίου Θεσσαλίας, Δημήτρης Παπαχρήστος, συγγραφέας, Αντώνης Σκιαθάς, ποιητής, Τασούλα Τσιλιμένη, αναπληρώτρια καθηγήτρια Πανεπιστημίου Θεσσαλίας και ως επίτιμο μέλος η κυρία Ελένη Σαμαράκη.\nΗ σύζυγος του Αντώνη Σαμαράκη και υποστηρίκτριά του καθ' όλα τα χρόνια του κοινού τους βίου (βλ. εικόνα παρακάτω), στην οποία είπα ότι "σε σας έλαχε η μοίρα να επιφορτιστείτε με την κληρονομιά ενός σπουδαίου ανθρώπου πρωτευόντως και ύστερα συγγραφέα".\nΚαι τέλος έρχομαι στον γράφοντα. Τη στιγμή της βράβευσης υποθέτω ότι με φωνάζουν, ότι ακούω το όνομά μου. Και τότε καταλαβαίνω τα ψάρια, όταν τρέμουν. Η συγγραφή είναι μια υπέρτατη μοναχική διαδικασία που μπορεί όμως να ενώσει χιλιάδες μυαλά, να κινητοποιήσει συνειδήσεις και να κάνει καρδιές να τρέμουν. Ο πρόεδρος της Οργανωτικής Επιτροπής, κύριος Στεργιόπουλος, με παρακινεί να πω κάτι. Έχω την αίσθηση ότι δεν είχε μείνει αίμα στα πόδια μου, διότι βρισκόταν όλο στο κεφάλι. Τότε λαμβάνω το λόγο και ο Θεός με φώτισε να πω το παρακάτω: "Ευχαριστώ πολύ. Το μόνο που θέλω να πω είναι ότι ακόμη ένα θηλυκό με τυραννά κι αυτό είναι η Έμπνευση." (Το βίντεο για τεχνικούς λόγους θα ανέβει στην προσωπική μου σελίδα στο facebook)\nΕυχαριστώ πολύ τους γονείς μου που με έφεραν στον κόσμο της πιο σκληρής και συνάμα πιο γοητευτικής φαντασίας. Την υπόλοιπη οικογένειά μου για τη στήριξή της και την αγάπη της. Τη δικηγορία που μου έδωσε και δίνει αφορμές για συγγραφή και με έκανε να θέλω να αποτραβηχτώ σε άλλα μέρη για πνευματικά διαλείμματα. Τέλος, δεν θα μπορούσα να ξεχάσω τους φίλους μου για την ανιδιοτελή τους συμπαράσταση και πολλούς άλλους και άλλες που με έκαναν να ξυπνήσω, να θυμώσω, να ερωτευτώ και να αναθεματίσω και παράλληλα, με έκαναν πιο δυνατό προσφέροντας στη γραφή μου τα καύσιμα που χρειαζόταν, για να διανύσει πολλά χιλιόμετρα ακόμα ιστοριών και αφηγήσεων.\nΚωνσταντίνος Απ. Λεϊμονής,\nΤελετή βράβευσης Λογοτεχνικού Διαγωνισμού Διηγήματ...\nΕνα "ερωτικό" ευχαριστώ.


ΜΟΡΦΩΤΙΚΟ ΙΔΡΥΜΑ ΕΘΝΙΚΗΣ ΤΡΑΠΕΖΗΣ ΒΙΒΛΙΟΠΩΛΕΙΟ ΘΕΣΣΑΛΟΝΙΚΗΣ / ΤΣΙΜΙΣΚΗ 11: «ΜΑΣΚΕΣ. ΑΠΟ ΤΗ ΣΥΛΛΟΓΗ ΤΟΥ ΓΙΩΡΓΗ ΜΕΛΙΚΗ» ΣΤΟ ΠΟΛΙΤΙΣΤΙΚΟ ΚΕΝΤΡΟ ΘΕΣΣΑΛΟΝΙΚΗΣ ΤΟΥ ΜΙΕΤ\n«ΜΑΣΚΕΣ. ΑΠΟ ΤΗ ΣΥΛΛΟΓΗ ΤΟΥ ΓΙΩΡΓΗ ΜΕΛΙΚΗ» ΣΤΟ ΠΟΛΙΤΙΣΤΙΚΟ ΚΕΝΤΡΟ ΘΕΣΣΑΛΟΝΙΚΗΣ ΤΟΥ ΜΙΕΤ\n17 Φεβρουαρίου έως 10 Απριλίου 2016\nΜπαμπούγερο, Αποκριά, Φλάμπουρο Σερρών\nΎφασμα, σιρίτια, χάντρες, καρποί, αλογότριχες, χαρτί, κλωστές, 2,30 x 0,40 μ.\nΜπαμπούγερος (ηλικιωμένος), Δωδεκαήμερο, Καλή Βρύση Δράμας\nΔέρμα, ύφασμα, γιδόμαλλο, καρποί, κλωστές, 0,90 x 0,40 μ.\nΠουρπούρης, Δωδεκαήμερο, Ισάακιο Διδυμότειχο Έβρου (Ανατολική Θράκη, Κουρτκιοί)\nΣιβιανή, Αποκριά, Σίβα Κρήτης\nΡίζα αγαύης, κέρατα, μαλλιά, δέρματα, μπογιές, 0,75 x 0,25 μ.\nΤζαμάλαρος, Δωδεκαήμερο, Πιέρια - Αιγές\nΚάπα από ακατέργαστο μαλλί τράγου, κρανίο με κέρατα τράγου,\nαρμαθιά από χαρακτηριστικά κουδούνια, τορβάς, 1,60 x 1,20 μ.\nINFO – έκθεσης «ΜΑΣΚΕΣ»\nΗ έκθεση θα εγκαινιασθεί την Τετάρτη 17 Φεβρουαρίου 2016, στις 20:00\nΑναρτήθηκε από ΜΙΕΤ ΤΣΙΜΙΣΚΗ 11 στις 3:15 π.μ.\nΕτικέτες ΓΙΩΡΓΗΣ ΜΕΛΙΚΗΣ, ΕΚΘΕΣΗ, ΛΑΟΓΡΑΦΙΑ, ΜΑΣΚΕΣ, ΠΟΛΙΤΙΣΤΙΚΟ ΚΕΝΤΡΟ ΘΕΣΣΑΛΟΝΙΚΗΣ ΤΟΥ ΜΙΕΤ


9 Καθώς προχωρούσε, λοιπόν, είδε έναν άνθρωπο τυφλό εκ γενετής. 2 Και οι μαθητές του τον ρώτησαν: «Ραββί, ποιος αμάρτησε, αυτός ή οι γονείς του, και γεννήθηκε τυφλός;» 3 Ο Ιησούς απάντησε: «Ούτε αυτός αμάρτησε ούτε οι γονείς του, αλλά αυτό έγινε για να φανερωθούν τα έργα του Θεού στην περίπτωσή του. 4 Εμείς πρέπει να εργαζόμαστε τα έργα αυτού που με έστειλε ενόσω είναι ημέρα· έρχεται νύχτα, που τότε κανείς δεν μπορεί να εργάζεται. 5 Όσο είμαι στον κόσμο, είμαι το φως του κόσμου». 6 Αφού τα είπε αυτά, έφτυσε στο έδαφος και έφτιαξε πηλό με το σάλιο, και έβαλε τον πηλό του πάνω στα μάτια [του ανθρώπου] 7 και του είπε: «Πήγαινε να πλυθείς στη δεξαμενή του Σιλωάμ» (που μεταφράζεται ‘Απεσταλμένος’). Και έτσι, πήγε και πλύθηκε, και γύρισε πίσω βλέποντας.\n8 Οι γείτονες, λοιπόν, και εκείνοι που προηγουμένως έβλεπαν ότι ήταν ζητιάνος άρχισαν να λένε: «Αυτός δεν είναι ο άνθρωπος που καθόταν και ζητιάνευε;» 9 Μερικοί έλεγαν: «Αυτός είναι». Άλλοι έλεγαν: «Αποκλείεται, αλλά του μοιάζει». Ο άνθρωπος έλεγε: «Εγώ είμαι». 10 Συνεπώς άρχισαν να του λένε: «Τότε, πώς ανοίχτηκαν τα μάτια σου;» 11 Αυτός απάντησε: «Ο άνθρωπος που ονομάζεται Ιησούς έφτιαξε πηλό και [τον] άλειψε στα μάτια μου και μου είπε: ‘Πήγαινε στον Σιλωάμ και πλύσου’. Πήγα, λοιπόν, και πλύθηκα και βρήκα την όρασή μου». 12 Τότε του είπαν: «Πού είναι εκείνος [ο άνθρωπος];» Αυτός είπε: «Δεν ξέρω».\n13 Οδήγησαν τον ίδιο τον πρώην τυφλό στους Φαρισαίους. 14 Παρεμπιπτόντως, ήταν Σάββατο την ημέρα που ο Ιησούς έφτιαξε τον πηλό και του άνοιξε τα μάτια. 15 Αυτή τη φορά, λοιπόν, άρχισαν να τον ρωτούν και οι Φαρισαίοι πώς βρήκε την όρασή του. Αυτός τους είπε: «Έβαλε πηλό πάνω στα μάτια μου, και πλύθηκα και βλέπω». 16 Μερικοί από τους Φαρισαίους, λοιπόν, άρχισαν να λένε: «Δεν είναι από τον Θεό αυτός ο άνθρωπος, επειδή δεν τηρεί το Σάββατο». Άλλοι άρχισαν να λένε: «Πώς μπορεί ένας άνθρωπος που είναι αμαρτωλός να εκτελεί τέτοιου είδους σημεία;» Και έγινε διαίρεση μεταξύ τους. 17 Γι’ αυτό, είπαν ξανά στον τυφλό άνθρωπο: «Εσύ τι λες για αυτόν, εφόσον σου άνοιξε τα μάτια;» Ο [άνθρωπος] είπε: «Είναι προφήτης».\n18 Ωστόσο, οι Ιουδαίοι δεν πίστεψαν σχετικά με αυτόν ότι ήταν τυφλός και βρήκε την όρασή του, ώσπου φώναξαν τους γονείς του ανθρώπου που βρήκε την όρασή του. 19 Και τους ρώτησαν: «Αυτός είναι ο γιος σας που λέτε ότι γεννήθηκε τυφλός; Πώς, λοιπόν, γίνεται να βλέπει τώρα;» 20 Απαντώντας τότε, οι γονείς του είπαν: «Γνωρίζουμε ότι αυτός είναι ο γιος μας και ότι γεννήθηκε τυφλός. 21 Αλλά πώς γίνεται τώρα να βλέπει δεν γνωρίζουμε ή ποιος άνοιξε τα μάτια του εμείς δεν γνωρίζουμε. Ρωτήστε τον ίδιο. Ηλικία έχει. Ο ίδιος πρέπει να μιλήσει για τον εαυτό του». 22 Οι γονείς του τα είπαν αυτά επειδή φοβούνταν τους Ιουδαίους, γιατί οι Ιουδαίοι είχαν ήδη συμφωνήσει ότι, αν κανείς τον ομολογούσε ως Χριστό, θα έπρεπε να αποβληθεί από τη συναγωγή. 23 Να γιατί οι γονείς του είπαν: «Ηλικία έχει. Στον ίδιο κάντε ερωτήσεις».\n24 Έτσι λοιπόν, φώναξαν δεύτερη φορά τον άνθρωπο που ήταν πρωτύτερα τυφλός και του είπαν: «Δώσε δόξα στον Θεό· εμείς ξέρουμε ότι αυτός ο άνθρωπος είναι αμαρτωλός». 25 Και αυτός απάντησε: «Το αν είναι αμαρτωλός δεν το ξέρω. Ένα πράγμα όμως ξέρω, ότι, ενώ ήμουν τυφλός, τώρα βλέπω». 26 Έτσι λοιπόν, του είπαν: «Τι σου έκανε; Πώς σου άνοιξε τα μάτια;» 27 Αυτός τους απάντησε: «Σας είπα ήδη, και όμως δεν δώσατε προσοχή. Γιατί θέλετε να το ακούσετε πάλι; Μήπως θέλετε να γίνετε και εσείς μαθητές του;» 28 Τότε τον εξύβρισαν και είπαν: «Εσύ είσαι μαθητής εκείνου [του ανθρώπου], εμείς όμως είμαστε μαθητές του Μωυσή. 29 Εμείς γνωρίζουμε ότι ο Θεός έχει μιλήσει στον Μωυσή· αλλά όσο για αυτόν [τον άνθρωπο], δεν γνωρίζουμε από πού είναι». 30 Απαντώντας ο άνθρωπος τους είπε: «Αυτό είναι σίγουρα αξιοθαύμαστο, το ότι δεν γνωρίζετε από πού είναι, και εντούτοις μου άνοιξε τα μάτια. 31 Γνωρίζουμε ότι ο Θεός δεν ακούει αμαρτωλούς, αλλά αν κανείς είναι θεοφοβούμενος και κάνει το θέλημά του, αυτόν τον ακούει. 32 Από τα παλιά χρόνια δεν έχει ακουστεί ποτέ ότι άνοιξε κανείς τα μάτια ενός εκ γενετής τυφλού. 33 Αν αυτός [ο άνθρωπος] δεν ήταν από τον Θεό, δεν θα μπορούσε να κάνει τίποτα απολύτως». 34 Απαντώντας τού είπαν: «Εσύ γεννήθηκες ολότελα μέσα στις αμαρτίες, και εντούτοις διδάσκεις εμάς;» Και τον πέταξαν έξω!\n35 Ο Ιησούς άκουσε ότι τον πέταξαν έξω και, μόλις τον βρήκε, είπε: «Θέτεις πίστη στον Γιο του ανθρώπου;» 36 Ο [άνθρωπος] απάντησε: «Και ποιος είναι αυτός, κύριε, ώστε να θέσω πίστη σε αυτόν;» 37 Ο Ιησούς τού είπε: «Τον έχεις δει και, επιπλέον, αυτός που μιλάει μαζί σου είναι εκείνος». 38 Τότε αυτός είπε: «Θέτω πίστη [σε αυτόν], Κύριε». Και τον προσκύνησε. 39 Και ο Ιησούς είπε: «Για [αυτή την] κρίση εγώ ήρθα σε αυτόν τον κόσμο: για να δουν εκείνοι που δεν βλέπουν και να γίνουν τυφλοί εκείνοι που βλέπουν». 40 Όσοι από τους Φαρισαίους ήταν μαζί του τα άκουσαν αυτά και του είπαν: «Μήπως είμαστε και εμείς τυφλοί;» 41 Ο Ιησούς τούς είπε: «Αν ήσασταν τυφλοί, δεν θα είχατε αμαρτία. Τώρα όμως λέτε: ‘Βλέπουμε’. Η αμαρτία σας παραμένει».


Θυμάμαι, αλλά δε φοβάμαι πια! - Pillowfights.gr\nBedroom Εξιλέωση Θυμάμαι, αλλά δε φοβάμαι πια!\nΚωνσταντίνα Ραυτοπούλου 25/11/2019\nΠότε μου δεν κατάλαβα γιατί τόσος ντόρος σήμερα. Τι ακριβώς συμβολίζει αυτή η μέρα ποτέ δεν κατάλαβα ούτε καταλαβαίνω γιατί -σχεδόν όλοι- την έχουν συνδέσει με κάτι αρνητικό. Τι εννοώ;\nΕκείνοι που διαβάζουν ή αναρτούν δημοσιεύσεις κατά της βίας ή υπέρ των γυναικών, πόσο στ’ αλήθεια ξέρουν όλα αυτά τι σημαίνουν; Αν πράγματι ήξεραν, σήμερα θα γιόρταζαν. Διότι σήμερα είναι μέρα χαράς! Σήμερα, όπως και κάθε μέρα, κάθε κακοποιημένη γυναίκα -πιθανόν εσύ-, οφείλει να γιορτάζει, γιατί πλέον έχει φωνή, δύναμη, δικαίωμα στη ζωή. Η σημερινή μέρα συμβολίζει την απελευθέρωση. Απελευθέρωση από συναισθηματικά δεσμά, από φόβους, από ανασφάλειες, ακόμα και από τον άνθρωπο που κάποτε έβαζες πάνω από τον εαυτό σου. Τον αγαπούσες, δήλωνες! Εγωιστικό πλάσμα. Πώς, αλήθεια, μπορεί να αγαπά κάποιον άλλον, κάποια που δεν αγαπά, δε φροντίζει, δε σέβεται, δε στηρίζει ούτε τον εαυτό της; Αυτό δεν ήταν αγάπη, ήταν εξάρτηση. Και όπως όλες οι εξαρτήσεις, ενέχει παθογένεια και ως παθογένεια είναι άκρως επικίνδυνη.\nΟ κίνδυνος, λοιπόν, που ελλοχεύει μια κακοποιημένη γυναίκα έγκειται στη θυματοποίηση. Διότι η θυματοποίηση είναι ξεκάθαρα επιλογή και κάποιες φορές καταλήγει να γίνει και στάση ζωής. Σκέψου πόσο βολικό, πόσο εύκολο, πόσο υποκριτικό είναι να αποδίδεις ευθύνες μόνο σ’ εκείνον. Εκείνος είναι αυτός που είναι, καλή μου. Εκείνος που, παρότι είδες τα σημάδια, κάποτε ερωτεύτηκες και έζησες μαζί του. Εκείνος δε σε ξεγέλασε. Ήταν μέσα στην «αρρώστια» του αυθεντικός!\nΕσύ όμως; Τι έκανες όταν σε χτυπούσε; Τι έκανες όταν σε ταπείνωνε; Όταν σε προσέβαλε; Όταν σε περιόριζε; Τι έκανες όταν σου απαγόρευσε να κάνεις ό,τι αγαπάς; Όταν σε άλλαζε και σε μεταμόρφωνε σε ένα άβουλο, αδύναμο, ευάλωτο πλάσμα;\nΝα σου πω εγώ τι έκανα; Το δέχθηκα, το αποδέχθηκα και καταδέχθηκα να παίξω αυτό το ρόλο. Μέχρι που μια μέρα αποφάσισα ότι δε μου ταιριάζει πια. Αν, λοιπόν, όντως, δε σου άρεσε σταματά να τον κατηγορείς, σταμάτα να μοιρολατρείς. Γίνε η γυναίκα που ήθελες να γίνεις όταν -στο όνομα της αγάπης – απαρνήθηκες τον εαυτό σου. Εσύ το έκανες, όχι αυτός. Εσύ!\nΔεν είσαι θύμα, λοιπόν. Κι αν συνεχίσεις να ζεις με κακία, κατηγορίες κι επικρίσεις, να αποφεύγεις να αναλάβεις την ευθύνη σου, επιλέγεις τη διαιώνιση της θυματοποίησής σου. Κι έτσι, αν δεν είσαι θύμα στα ίδια χέρια, θα καταλήξεις να γίνεις πάλι, στα χέρια κάποιου άλλου.\nΤο οριστικό τέλος στην κακοποίηση φέρει η ανάληψη της προσωπικής σου ευθύνης. Κάθε ελεύθερη γυναίκα, όταν θέλει να είναι πραγματικά ελεύθερη, οφείλει να παραδέχεται την ευθύνη και να δέχεται τις συνέπειες κάθε πράξης και επιλογής της.\nΧαμογέλα, λοιπόν, σήμερα! Κι αν δεν έχεις βρει ακόμα τη δύναμη να αποδεσμευτείς, αν η ζωή σου δεν έχει πάρει -προς το παρόν- το δρόμο που θα ήθελες, μη στεναχωριέσαι! Να ονειρεύεσαι, αλλά και να στοχεύεις. Οι άνθρωποι πρέπει να βαφτίζουν τα όνειρά τους στόχους και να προσπαθούν ολοκληρωτικά μέχρι να τους πετύχουν.\nΈχε πίστη, λοιπόν, και μη σπαταλάς φαιά ουσία σκεπτόμενη τα αρνητικά. Άλλαξε τη σκέψη σου. Να αναρωτιέσαι τι κατάφεραν όλα αυτά να σε διδάξουν. Να είσαι αισιόδοξη, γιατί έχεις ακόμα δρόμο μπροστά σου.\nΞέρεις η κακοποίηση δε σταματά τη στιγμή που φεύγεις από εκείνον. Για την ακρίβεια, γίνεται ακριβώς το αντίθετο. Από εκείνη τη στιγμή και μετά αρχίζεις να συνειδητοποιείς τι συνέβη. Και μέχρι να εξουδετερωθεί όλη αυτή η τοξικότητα που έζησες, θα συμβούν πολλά. Θα κλάψεις, θα πενθήσεις για εσένα, για εκείνον, για εσάς. Θα πέσεις χαμηλά, θα μείνεις χαμηλά για όσο χρειαστεί, θα διώξεις ανθρώπους από τη ζωή σου, θα προσπεράσεις άλλους, θα αδιαφορήσεις για πολλές νέες ευκαιρίες και για ανθρώπους που θα συναντήσεις.\nΜέχρι πότε θα συμβαίνει αυτό; Μέχρι να εμπεδώσεις την πραγματική αλήθεια και τότε θα σηκωθείς. Τότε θα ανθίσεις! Χαμογέλα, λοιπόν, λίγο. Χαμογέλα τώρα! Χαμογέλα ξανά! Είσαι εσύ πιο σοφή, πιο δυνατή, πιο δική σου. Και όλα όσα χρειάζεσαι είναι στο χέρι σου να τα διεκδικήσεις. Μη σε ξανακούσω, λοιπόν, να απαγγείλλεις κατηγορίες σε εκείνον, για τις δικές σου επιλογές. Ειδικά μια τέτοια μέρα. Είναι σαν να την σπιλώνεις.\nΣήμερα είναι ημέρα χαράς. Συμβολίζει την απελευθέρωσή σου. Την επιλογή σου να απελευθερωθείς. Απελευθερώθηκες, καλή μου. Συγχωρώ αλλά δεν ξεχνώ. Θυμάμαι, αλλά δε φοβάμαι. Πια.\nΥ.Γ. Ευελπιστώντας να δώσω δύναμη και ίσως λίγη έμπνευση σε όσες γυναίκες δεν έχουν βρει ακόμα τη δύναμη να φύγουν!\nΗ θεραπεία της αυτοκριτικής\nΆνθρωποι που αγαπούν κάθε βελτιωμένη εκδοχή του εαυτού σου\n9 όρκοι που δώσαμε και δεν τηρήσαμε ποτέ


Ποιος ήταν ο Μιχαήλ Αγγελος των φαραώ; | @ithaca\nΑκόμη ένα νοητικό κύμα στην συμπαντική συναυλία\nΠώς θα κερδίσετε το τζόκερ\nΟι βασικοί άξονες της σκέψης μου: ο Κλωντ-Λεβί Στρως μιλάει για το έργο του\nTo πραγματικό πρόσωπο της Κλεοπάτρας\nΜωρά και λόττο\nΔημοσιεύτηκε το Κόκκινο Βιβλίο του Καρλ Γιουνγκ\nThor στο Πώς θα κερδίσετε το τζόκε…\nChrisM στο Πώς θα κερδίσετε το τζόκε…\nKwstas στο Πώς θα κερδίσετε το τζόκε…\n28η Οκτωμβρίου,… στο Μ. Γλέζος: «Σήμερα αποκαταστάθ…\nΘρασυβουλας στο Πώς θα κερδίσετε το τζόκε…\nTo αβέβαιο ξύπνημα του Μάρτη\n2017 με κάτι απ΄ τα παλιά…\nΚαι η ζωή περνά ανεπιστρεπτί\n@press – Επιλογές απ' τον Τύπο\nΜε πιάνουν οι ευαισθησίες μου\nΝοητικό σύμπαν – Επιλογές από την μπλογκόσφαιρα\nΠειράματα με εικόνες\nΠολιτική και Θρησκεία\nΣτα αστεία και στα σοβαρά\nΤα γυναικεία μου\nTα τραγούδια μου\nΠοιος ήταν ο Μιχαήλ Αγγελος των φαραώ;\nPosted: Ιανουαρίου 8, 2011 in @press - Επιλογές απ' τον Τύπο, Ιστορίες μυστηρίου\nΕτικέτες: φαραώ, Αίγυπτος, Τέχνη, αρχαιολογία\nAναδημοσίευση από Τα Νέα\nΤου Εric Βietry-Rivierre\nH περιοχή της Σάκαρα στην Αίγυπτο είναι γνωστή ως το σημαντικότερο νεκροταφείο της Μέμφιδος, 35 χλμ. νοτιοδυτικά του Καΐρου. Την περιοχή αυτή επιμένει να ανασκάπτει ο Γάλλος Αλέν Ζιβιέ. Τον Νοέμβριο του 1996, σκαλίζοντας την άμμο και τα μπάζα της ανασκαφής, τα μέλη της αποστολής και οι εργάτες ανακαλύπτουν σχεδόν συγχρόνως δύο εισόδους τάφων, τη μία δίπλα στην άλλη.\nΠρώτος μπαίνει ο Ζιβιέ συνοδευόμενος από τον επιθεωρητή αρχαιοτήτων, αλλά δεν βλέπει τίποτε περισσότερο από σκόνη και τις μουμιοποιημένες γάτες που κονιορτοποιούνται. Πολύ αργότερα θα ανακαλύψει με την ομάδα του μια χτισμένη πρόσβαση στα νεκρικά διαμερίσματα, που έχουν μεταβληθεί σε ελικοειδείς κατακόμβες. Τότε καταλαβαίνει ότι από την αρχαιότητα είναι ο πρώτος που διεισδύει στο τμήμα αυτό του τάφου της Μάγια ή Μαγιέτ, της τροφού του Τουταγχαμόν. Τον τάφο θα ταυτοποιήσει αργότερα, όταν η ανασκαφή θα έχει προχωρήσει περισσότερο, με την πριγκίπισσα Μεριτατόν ή Μαγιατί, πρωτότοκη κόρη του Ακενατόν και της Νεφερτίτης. Στον άλλο υπόγειο τάφο, τον μικρότερο, ξεχωρίζουν μεγάλες ζωγραφιστές όρθιες φιγούρες. Τα πρόσωπα, στραμμένα προφίλ όπως συνήθως, δίνουν την εντύπωση εξαιρετικής φρεσκάδας και ανύψωσης. Ο χρόνος όμως πιέζει. Η ανασκαφή πρέπει να συνεχιστεί με προσοχή για να μην καταστραφούν οι ιστορικές ενδείξεις. Ο χρόνος περνά εξαιρετικά γρήγορα και ο Ζιβιέ πρέπει να ξαναβγεί έξω.\nΤις επόμενες εβδομάδες οι εργασίες είναι αφιερωμένες στη διατήρηση των τοιχογραφιών καθώς και στην αντιγραφή και μετάφραση των επιγραφών, οι οποίες αποκαλύπτουν ότι ο ιδιοκτήτης (ή οι ιδιοκτήτες) του τάφου υπήρξε «προϊστάμενος των γραφέων των περιγραμμάτων». «Αυτό σημαίνει ότι πρόκειται για σχεδιαστές και ζωγράφους ή ακόμη και για προϊστάμενους αυτών των υπηρεσιών» εξηγεί ο επιστήμονας. Ο τίτλος τους δείχνει ότι εξηρτώντο κατευθείαν από τη βασιλική διοικητική μηχανή και δουλειά τους ήταν η διακόσμηση των τάφων της Κοιλάδας των Βασιλέων. Αυτό δεν τους εμπόδιζε να διακοσμούν, κάποιες φορές, και τους τάφους ορισμένων υψηλών αξιωματούχων .\nΟ παλαιότερος αναφερόμενος ονομαστικά καλλιτέχνης είναι ο Αμενεμούια. Πιθανότατα είναι ο δημιουργός πολλών ζωγραφικών έργων της εποχής του Αμενχοτέπ Γ΄, πατέρα του Ακενατόν και παππού του Τουταγχαμόν. Πιθανότατα, συμμετείχε στη διακόσμηση του τεράστιου υπόγειου τάφου αυτού του ισχυρού μονάρχη στις Θήβες. Ωστόσο ο γιος του Αμενεμούια, ο Θούθμις, συγκεντρώνει την προσοχή μας διότι το στυλ, η τεχνική και το περιεχόμενο των επιγραφών τον υποδεικνύουν εμφανώς ως τον ζωγράφο που χάραξε και ζωγράφισε τους κεντρικούς διαδρόμους του μικρού τάφου της Σάκαρα. Παρουσιάζεται λοιπόν με τη συνοδεία της ιδιαίτερα ελκυστικής συζύγου του και των παιδιών τους. Ο Αλέν Ζιβιέ είναι πραγματικά υπερήφανος: ανακάλυψε σε αυτό τον ξεχασμένο για αιώνες χώρο κάτι που φαίνεται να είναι η παλαιότερη γνωστή αυτοπροσωπογραφία στην ιστορία της ανθρωπότητας. Πρόκειται για ένα έργο που φαίνεται να δημιουργήθηκε συνειδητά από τον καλλιτέχνη, δεδομένου ότι ο Θούθμις εικονίζεται κρατώντας όχι μόνο το διακριτικό της ισχύος σκήπτρο, αλλά και την παλέτα των χρωμάτων του, μεγεθυσμένη όπως αρμόζει στην περίσταση. Δεν γνωρίζουμε ανάλογη παρουσίαση προσώπου ως καλλιτέχνη σε τόσο πρώιμη εποχή. Ο Πλίνιος ο Πρεσβύτερος δεν πίστευε τους Αιγυπτίους που έλεγαν ότι οι πρόγονοί τους εφηύραν τη ζωγραφική έξι χιλιάδες χρόνια πριν από τους Ελληνες, αλλά προφανώς έκανε λάθος.\nΟ Αλέν Ζιβιέ προσπαθεί, στη συνέχεια, να μάθει περισσότερα. Κατ΄ αρχάς από τις ενδείξεις φαίνεται ότι πρόκειται για συγκινητική προσωπικότητα. Σαν να ήθελε να διασφαλίσει καλύτερα το ταξίδι του στην αιωνιότητα, ο Θούθμις ζωγράφισε τελικά τη σαρκοφάγο του καθώς και τη σαρκοφάγο της όμορφης συζύγου του. Περιέργως, πρόκειται για μια συνηθισμένη σαρκοφάγο, με συνηθισμένο κορμό και δύο κεφαλές, σαφώς διακρινόμενες, εικονιζόμενες κατά πρόσωπο.\n«Το γεγονός ότι ο καλλιτέχνης φάνηκε να είναι άξιος ενός τάφου κοντά στους τάφους των υψηλότερων αξιωματούχων της εποχής του, δείχνει ότι έχαιρε εξαιρετικής εκτίμησης και ότι κατείχε υψηλή θέση στην κοινωνία της εποχής», σχολιάζει. «Πρέπει να αναγνωρίσουμε ίχνη της τέχνης του σε κάποιους από τους γειτονικούς τάφους. Η ανάλυση των χρωστικών ουσιών και του βερνικιού θα μας πει στο μέλλον αν ο Θούθμις υπήρξε ο μεγάλος και ακόμη ανώνυμος καλλιτέχνης που δούλεψε στις Θήβες, ο μυστηριώδης “Μιχαήλ Αγγελος” της 18ης δυναστείας που αναφέρει η αμερικανίδα αιγυπτιολόγος Αριέλ Κοζλόφ, ειδική στις τοιχογραφίες αυτής της περιόδου».\nΟ μύθος αποδίδει την πρώτη προσωπογραφία στον Νάρκισσο που θαύμαζε το πρόσωπό του μέσα σε έναν καθρέφτη. Η ιστορία της τέχνης βεβαιώνει ότι η έννοια της αυτοπροσωπογραφίας εμφανίζεται πρώτη φορά στην Αναγέννηση. Το πρώτο σχετικό δείγμα ανήκει σε ένα μαθητή του Φρα Αντζέλικο, τον Μπενόζο Γκοζόλι, ο οποίος σε τοιχογραφία του 1459 που εικονίζει την Προσκύνηση των Μάγων στο Παλάτι των Μεδίκων- Ρικάρντι στη Φλωρεντία, παρουσιάζεται ο ίδιος, με ένα σκουφί πάνω στο οποίο αναγράφει Οpus Βenotii δηλαδή «έργο του Μπενότι». Ο Θούθμις όμως ανατρέπει όλες αυτές τις απόψεις.\nΦαίνεται ότι αυτός είναι ο παλαιότερος των καλλιτεχνών με τη σύγχρονη έννοια του όρου, αφού αποφάσισε να αφήσει παρακαταθήκη στο μέλλον το όνομά του και την προσωπογραφία του και απεικονίζεται με την παλέτα του, όπως θα κάνουν πολύ αργότερα ο Μανέ, ο Γκογκέν, ο Σεζάν, ο Πικάσο- και μαζί με την οικογένειά του όπως ο Ρούμπενς ή ο Σίλε.\nΕίναι μήπως και ο πλέον καινοτόμος;\nGAP & Eρντο γ(κ)αν: Σαν τον Μπόλεκ με τον Λόλεκ\nTύφλα να’χει η Γερμανία…


Πώς να απαλλαγείτε από κατσαρίδες | GR.DSK-Support.COM\nΤο καλοκαίρι είναι προ των πυλών και το ζεστό και υγρό καιρό βλέπει επίσης την επιστροφή του κατσαρίδες! Εδώ είναι πώς να απαλλαγούμε από τις κατσαρίδες...\nΟι κατσαρίδες μπορούν να μολύνουν την καθαρότερη των χώρων διαβίωσης\nΌταν το κυνήγι σπίτι, μπορούν να δείτε τη θέση σας από σέρνεται μέσα από μικροσκοπικά κενά γύρω από τις πόρτες, σωλήνες και άλλα ανοιχτούς χώρους.\nΣε αντίθεση με δημοφιλή πεποίθηση, οι κατσαρίδες δεν είναι απλά προσελκύονται τα ακατάστατα νοικοκυριά, αν και αυτό θα παρατείνουν τη διαμονή τους. Αντ 'αυτού, κοινές κατσαρίδες που εισβάλλουν σπίτια αναζητούν τη ζεστασιά, την υγρασία και το σκοτάδι. Πίτσα άφησε να κάθεται στον πάγκο είναι απλώς ένα πρόσθετο πλεονέκτημα.\nΟι κατσαρίδες έχουν γίνει τόσο ευρεία παράσιτα, επειδή ευδοκιμούν σε πολύ μικρό\nΤα έντομα χρειάζονται τρία πράγματα: το νερό, τα τρόφιμα και ζεστό καταφύγιο. Αυτά τα nastry πλάσματα έχουν ζήσει από τα απολύτως απαραίτητα, με λίγες αλλαγές από τη δημιουργία τους 320 εκατομμύρια χρόνια πριν.\nΑκόμη και οι περιοχές που επιλέγουν για να τοποθετηθούν σε εσωτερικούς χώρους είναι μινιμαλιστική - στενότητα χώρων σε τοίχους, πίσω από κορνίζες, κάτω από τους νεροχύτες και αλλού.\nΠριν ξεκινήσετε τον ψεκασμό φυτοφαρμάκων σε κάθε ανοικτή επιφάνεια του σπιτιού σας σε μια προσπάθεια να σκοτώσει τα κατσαρίδες, πρέπει να strategize. Χάραξη από μια επίθεση σε μια ομάδα εντόμων μπορεί να ακούγεται διαχωριστική γραμμή τρελό, αλλά θα έχετε μεγαλύτερη επιτυχία αν σκοπεύετε μπροστά.\nΓια να γίνει αυτό, ας πάμε πίσω σε αυτά τα τρία πράγματα που πρέπει κατσαρίδες: ζεστό καταφύγιο, τροφή και νερό. Αφαιρώντας τα στοιχεία είναι σαν να εξυπηρετούν τους μια ειδοποίηση έξωσης.\nΚατ 'αρχάς, θα πρέπει να καταλάβουμε πού οι κατσαρίδες έχουν δημιουργήσει στρατόπεδο\nΑν έχετε παρατηρήσει σε μια απομονωμένη περιοχή, όπως η κουζίνα, αυτό είναι ένα αξιοπρεπές ιδέα από όπου και αν κρυμμένα εκεί. Για μια πιο ακριβή δείκτη, που τίθεται λωρίδες παγίδες roach που είναι επικαλυμμένα με ένα κολλώδες κόλλα για να τους σταματήσουν στις διαδρομές τους. Τα πιο βαριά διακινούνται ταινίες θα πρέπει να είναι πιο κοντά στη φωλιά τους.\nΜπορείτε να χρησιμοποιήσετε αυτήν τη μέθοδο κατ 'επανάληψη σε όλη την αποστολή σας για να ελέγξετε την πρόοδό σας και αν έχετε αλλάξει τοπικές ρυθμίσεις. Επίσης, ελέγξτε γύρω για περιττώματα, ωάρια και να ρίξει exoskeletons.\nΕνώ είστε σε αναμονή για τα αποτελέσματα παγίδα σας, έχετε κάποιο καθαρισμό να κάνουμε\nΑκόμα κι αν κρατήσει τα πράγματα τακτοποιημένα, τότε μάλλον δεν έχουν καλύψει κάθε σημείο που χρησιμεύει ως μια γούρνα διατροφή. Είδη μεταξύ άλλων, ότι θα πρέπει να απαλλαγούμε από περιλαμβάνουν:\n* στοιβαγμένοι ο εφημερίδων\n* κουτιά από χαρτόνι\n* Χάρτινες σακούλες\n* Γενική σωρούς του σωρού όπου κατσαρίδες μπορούν να κρύψουν\nΟι κατσαρίδες είναι ιδιαίτερα που σε προϊόντα χαρτιού, επειδή απορροφούν εύκολα ένα συγκεκριμένο φερομόνης, ή χημική ελκυστής, που κατσαρίδες εκπέμπουν. Αυτό χρησιμεύει ως ένα σύστημα GPS, κοινοποιώντας τις θέσεις των εντόμων σε άλλους αυτά γύρω και αφήνει ένα ίχνος για να βρουν τρόπους για τους εμπρός και πίσω.\nΕίναι επίσης το χρόνο να δώσει το σπίτι σας, ιδιαίτερα την κουζίνα σας, μια έντονη κολύμβηση\nΠάρτε όλα τα φρέσκα φρούτα, λαχανικά και ψωμί από τους μετρητές και σε αεροστεγή δοχεία. Ελέγξτε μέσα από τα παντοπωλεία σας και να εξασφαλίσει τις σακούλες και κουτιά.\nΚαθαρίστε τα μάτια στο μάτι της κουζίνας, μέσα στην κουζίνα και φούρνο, φούρνο μικροκυμάτων και άλλες συσκευές. Δώστε προσοχή σε λίπος, επειδή ακόμη και μικρές κηλίδες που μοιάζουν με φουά γκρα για κατσαρίδες. Sweep ή κενού πίσω από μεγάλες συσκευές και αφαιρέστε τυχόν απόβλητα τροφίμων στο κάτω μέρος των πλυντηρίων πιάτων.\nΜετά από όλα αυτά, θα πρέπει να διατηρήσει ένα υψηλό επίπεδο καθαριότητας για να εξαλείψει το πρόβλημα των παρασίτων σας. Αυτό σημαίνει ότι δεν αφήνει βρώμικα πιάτα στο νεροχύτη, που σαρώνει συνήθως μετά το μαγείρεμα και ποτέ δεν εγκαταλείπουν τα τρόφιμα σε πάγκους. Πάρτε τα σκουπίδια σας τακτικά, καθώς και.\nΊσως περισσότερο από ό, τι τα τρόφιμα, κατσαρίδες αναζητούν πότισμα τρύπες\nΑυτό σημαίνει ότι θα πρέπει να χτυπήσει στην πραγματικότητα ένα έντομο με το υγρό για να τους σκοτώσουν. Απωθητικά σε γενικές γραμμές, επίσης, δεν θα θεραπεύσει το πρόβλημα σας για πάντα. Μπορούν απλά να κρατήσει τα έντομα στον κόλπο, ενδεχομένως μετακίνησή τους σε άλλη περιοχή του σπιτιού ή διαμερίσματος, ανάλογα με το πού ζείτε.\nΓια τη θανάτωση των εντόμων, δηλητήρια του στομάχου, όπως είναι η κοινώς χρησιμοποιούμενη βορικό οξύ, μπορεί να είναι πιο αποτελεσματική.\nΥπάρχουν πολλές άλλες κατηγορίες φυτοφαρμάκων εταιρείες προσφέρουν, μεταξύ των οποίων:\n* Αφυγραντήρες: ουσίες που στεγνώσει κατσαρίδες για να τους σκοτώσουν\n* Έτοιμο προς χρήση σπρέι: προκατασκευασμένες σπρέι, τα οποία είναι συχνά εντομοαπωθητικά\n* Γαλακτωματοποιήσιμα συμπυκνώματα: περίπου όπως το παγωμένο χυμό πορτοκαλιού των φυτοφαρμάκων. Ένα συμπύκνωμα, στο οποίο μπορείτε να προσθέσετε νερό.\n* Τα αερολύματα: οι περισσότεροι εργάζονται ως απωθητικά επαφής\n// Γνωρίζοντας πού και πώς να εφαρμόσει δηλητήρια σας επηρεάζει επίσης τα αποτελέσματά σας\nΓια παράδειγμα, λεπτές στρώσεις της σκόνης βορικού οξέος είναι πιο αποτελεσματική από παχύτερο αυτά. Μετά τη θέση σε προστατευτικά γυαλιά σας, αναπνευστική μάσκα και γάντια, θέλετε να πάτε πίσω σε εκείνες τις ρωγμές και τις ρωγμές που έχουμε μιλήσει. Εφαρμόστε τα φυτοφάρμακα σας σε αυτούς τους χώρους, προσέχοντας να μην βλάψει κανένα συσκευές.\nΕάν, μετά από όλη αυτή την προσπάθεια, μπορείτε να αναστρέψετε το διακόπτη στην κουζίνα σας και ιδού το skittering των κατσαρίδων, δεν χάνουν την ελπίδα. Πολλά φυτοφάρμακα χρειαστεί τουλάχιστον μία εβδομάδα για να παράγει ορατά αποτελέσματα.\nΜια προειδοποίηση σχετικά με τα φυτοφάρμακα\nΜερικά εμπορικά φυτοφάρμακα κατσαρίδες περιέχουν τοξικές χημικές ουσίες που μπορεί να είναι επιβλαβής για τον άνθρωπο. Αν επιλέξετε να χρησιμοποιήσετε αυτά στο σπίτι σας, μην τους αφήνετε σε χώρους για παιδιά προσβάσιμα και να είναι προσεκτικοί για το πώς θα τα διαθέσει.\nΔιαβάστε τις ετικέτες για τις κατάλληλες διαδικασίες εφαρμογής για να προστατεύσει την οικογένειά σας και τα κατοικίδια ζώα σας. Κατά την εφαρμογή φυτοφαρμάκων, προστατεύουν τα μάτια, τους πνεύμονες και το δέρμα σας από την επαφή, καθώς και.\nΤο άρθρο είναι ευγενική προσφορά του www.Home-Dzine.co.za Janice Anderssen »\n7 συμβουλές για τη διακόσμηση με μαξιλάρια σκέδασης


TA ΔΕΥΤΕΡΑΚΙΑ και τώρα ΤΡΙΤΑΚΙΑ: Η χρυσή Ολυμπιονίκης Βούλα Πατουλίδου στο σχολείο μας\nΗ χρυσή Ολυμπιονίκης Βούλα Πατουλίδου στο σχολείο μας\nΣήμερα η 2η Πανελλήνια Ημέρα Σχολικού Αθλητισμού με θέμα "Σχολικός Αθλητισμός-Συμμετέχω και μαθαίνω τα Ολυμπιακά Ιδεώδη μέσα από τα Ολυμπιακά και τα Παραολυμπιακά Αθλήματα" και το σχολείο μας ανέλαβε δράσεις.\nΑρχικά στην τάξη μας μιλήσαμε για τους Ολυμπιακούς Αγώνες από την αρχαιότητα μέχρι σήμερα και είδαμε σχετικά βίντεο. Στη συνέχεια με υλικό που συγκεντρώσαμε από την πορεία των αγώνων ετοιμάσαμε δύο αφίσες και γράψαμε μηνύματα για τις αξίες του Ολυμπισμού.\nΈπειτα κάθε τάξη του με τη βοήθεια των γυμναστών/γυμναστριών ανέλαβε να παρουσιάσει ένα ολυμπιακό άθλημα. Η τάξη μας παρουσίασε τη Σκυταλοδρομία της Ολυμπιακής Φλόγας.\nΣτις 11:00 επισκέφθηκε το σχολείο μας η Ολυμπιονίκης της Βαρκελώνης 1992 κα Βούλα Πατουλίδου. Την υποδεχθήκαμε στο προαύλιο του Σχολείου όλοι οι μαθητές.\nΣτην αίθουσα Εκδηλώσεων παρακολουθήσαμε μια παρουσίαση για τη σταδιοδρομία της κας Πατουλίδου στους ολυμπιακούς αγώνες. Στη συνέχεια τον λόγο τον πήρε η κα Πατουλίδου και στο τέλος δέχθηκε ερωτήσεις από τους μαθητές. Η κα Πατουλίδου αναφέρθηκε στις στιγμές χαράς, συγκίνηαης και περηφάνιας που ένιωθε όταν κέρδιζε σε έναν αγώνα, αλλά και στις δυσκολίες, τα προβλήματα και τις αποτυχίες που αντιμετώπιζε κατά τη διάρκεια απασχόλησής της με τον πρωταθλητισμό.\nΤο μήνυμα που έλαβαν οι μαθητές ήταν «να μην τα παρατάνε», «να μην κοιτάνε πίσω » και να αντιμετωπίζουν κάθε δυσκολία με θάρρος και θέληση για να τα καταφέρουν την επόμενη φορά, και να νιώσουν ότι «άγγιξαν τον ουρανό», όπως ένιωσε η ίδια στην Βαρκελώνη στις 6 Αυγούστου 1992, όταν κέρδισε το Χρυσό μετάλλιο στα 100μ. με εμπόδια.\nΥπέγραψε τις αφίσες μας\nκαι όλοι συμφωνήσαμε πως οτιδήποτε "Αν μπορείς να το φανταστείς, μπορείς και να το πετύχεις. Αν μπορείς να το ονειρευτείς, μπορείς και να το πραγματοποιήσεις"\nΑναρτήθηκε από teacher στις 3:37 π.μ.\nΕτικέτες 'Αρθρα, Αθλητικές δραστηριότητες\nΤελετή βράβευσης Ανοικτών Εκπαιδευτικών Πρακτικών\nΗ γιορτή της 28ης Οκτωβρίου στα παλιά αναγνωστικά\nΤο τρελό λούνα παρκ του μαγικού παππού.\nΔιακρίσεις στη "Δράση ΣΥΜΜΕΤΕΧΩ"\nΥλικό για την Παγκόσμια Ημέρα Διατροφής\nΜαθαίνω να σκέφτομαι διαφορετικά\nΠίνακες με θέμα τη βροχή\nΗ χρυσή Ολυμπιονίκης Βούλα Πατουλίδου στο σχολείο...


Ρένος Χαραλαμπίδης: «Ο Έλληνας έπιασε κουβέντα με τον διάβολο» | Andro\nΜια εκρηκτική συνέντευξη: Ο ιδιοσυγκρασιακός «Ρενουάρ» φωτογραφήθηκε αποκλειστικά για το Andro και έκανε τη «σούμα» των 50 ετών του, από τα καλλιτεχνικά του απωθημένα ως τις πολιτικές του εμμονές. Φιλική συμβουλή: φορέστε κράνος, καθώς θα διαβάζετε.\nΟ Ρένος Χαραλαμπίδης φωτογραφήθηκε απόκλειστικά για το Andro από τον Μιχαήλ Ανδρουλιδάκη, στο Anãna της Πραξιτέλους.\nΨάχνω τη λέξη και δεν ξέρω αν είναι η σωστή. Τι θα μπορούσε να ταιριάζει στον Ρένο Χαραλαμπίδη; Εκκεντρικός; Ναι, αλλά όχι σε σημείο να γίνεται καρτούν. Ξέρει τα όριά του. Προβοκάτορας; Ο ίδιος επιμένει πως δεν θέλει να προκαλεί. Μήπως ένα υβρίδιο ασίγαστου παιδιού μέσα στο σώμα ενός ταλαντούχου άντρα; Μάλλον, είναι πιο κοντά σ’ αυτό που συνιστά τον πυρήνα του. Και πάλι δεν μπορείς να είσαι σίγουρος: ο Ρένος Χαραλαμπίδης ξέρει να ξεγλιστράει.\nΜιλήσαμε πολύ ώρα, σε σημείο να μην είμαι σίγουρος αν αυτά που καταγράφηκαν για τις ανάγκες της συνέντευξης στο Andro είναι περισσότερα από αυτά που έμειναν εκτός. Γελάσαμε πολύ, διαφωνήσαμε σε αρκετά σημεία, συμφωνήσαμε σε άλλα. Από ένα σημείο και μετά η συζήτηση έχει πινγκ πονγκ. Βάρα ο ένας, βάρα ο άλλος, ακόμη ψάχνουμε το μπαλάκι.\n«Δεν είμαι από αυτούς που λένε ότι ζήσαμε μια τραγωδία τα τελευταία χρόνια».Tweet\n– Eίμαστε ίδια γενιά. Μπορείς να φανταστείς τι έχουμε ζήσει όλα αυτά τα χρόνια;\nΠώς μας λένε, άραγε;\n– Μάλλον είμαστε σαν την χαμένη γενιά του Φιτζέραλντ.\nΝαι, σίγουρα. Είμαστε η γενιά της γέφυρας, καθώς περάσαμε από τον έναν αιώνα στον άλλον. Περάσαμε από τον αναλογικό στον ψηφιακό κόσμο κι από τα κλειστά σύνορα στα ανοιχτά. Είμαστε η γενιά που ενώ έπρεπε στα 40 μας να απογειωθούμε, όπως αρμόζει να συμβαίνει, μας πέτυχαν τόσα χτυπήματα και κυρίως η διπλή πλέον κρίση.\n– Σου έλεγαν εσένα οι γονείς σου, εν είδει κατηγορίας, ότι εσύ δεν έχεις ζήσει Κατοχή;\nΚοίτα, δεν είμαι από αυτούς που λένε ότι ζήσαμε μια τραγωδία τα τελευταία χρόνια…\n«Ο κάθε λαός έχει τη μοίρα που του αντιστοιχεί. Εμείς είχαμε τη μεγάλη ευκαιρία τη δεκαετία του ’80 που χάθηκε».\n– Τραγωδία όχι, αλλά σίγουρα μια πολύ δύσκολη συνθήκη.\nΣτους παππούδες μας ζήτησαν να βάλουν την αρβύλα, σε εμάς ζήτησαν να βάλουμε την παντόφλα.\n– Οσο να πεις η αρβύλα είναι πιο αγωνιστικό παπούτσι.\nΕίναι πιο αγωνιστικό σε life style. Οταν, όμως, βρεθείς στο πεδίο των μαχών και η αρβύλα κοπεί από τη νάρκη που θα πατήσεις, εκεί σταματάει η πλάκα.\n«Στους παππούδες μας ζήτησαν να βάλουν την αρβύλα, σε εμάς ζήτησαν να βάλουμε την παντόφλα».Tweet\n– Μέσα σου έχεις καταλάβει γιατί το ζήσαμε όλο αυτό; Φταίμε; Τα φάγαμε όλοι;\nΥπάρχει μια δυσκολία να πιστέψουμε ποιοι είμαστε, αν μιλάμε για τον κυρίαρχο λαό. Είμαστε, λοιπόν, ο κυρίαρχος λαός ή είμαστε θύματα; Είμαστε βολεψάκηδες, άρα όχι κυρίαρχοι; Ο κάθε λαός έχει τη μοίρα που του αντιστοιχεί. Εμείς είχαμε τη μεγάλη ευκαιρία τη δεκαετία του ’80 που χάθηκε.\nΜπλαζέ, σινιέ, και με το περιοδικό Nomas του Γιάννη Μπουρνιά αγκαλιά, ο μεσιέ Ρενουάρ.\n– Προφανώς αθώος του αίματος δεν είναι κανένας. Ακόμη κι αν δεν έφαγε ή ονειρεύτηκε πως θα έτρωγε.\nΔεν θα σχολιάσω το «μαζί τα φάγαμε», αλλά θα πω «γιατί δεν κράτησες κάτι για τη δύσκολη στιγμή». Μου κάνει εντύπωση που πολλοί άνθρωποι δεν είχαν κατά νου να κρατήσουν κάτι στην άκρη.\n– Που οι παλαιότερες γενιές το είχαν λόγω των στερήσεων.\nΗ γενιά μας δεν είχε καμία σχέση με την αποταμίευση. Δεν είχαμε την αίσθηση να βάζουμε λεφτά στην άκρη. Είναι σαν αυτό που συμβαίνει με τα ναρκωτικά. Πώς έμπλεξε κάποιος; Την περίοδο του πειραματισμού έμπλεξε, αλλά ήταν επιλογή του. Μετά, βεβαίως, μπήκε στο λούκι και τελείωσε. Ή όπως βλέπουμε και στον Εξορκιστή, όπου ο παλαιός Εξορκιστής λέει στον καινούργιο: «Μην πιάσεις κουβέντα με τον διάβολο. Αυτά που σου λέει είναι επτά αλήθειες και τρία ψέματα, αλλά δεν ξέρει τι είναι τι. Ο Έλληνας έπιασε κουβέντα με τον διάβολο. Επομένως, ως λαός ακούσαμε επτά αλήθειες και τρία ψέματα.\n«Το κέρδος χωρίς κόπο είναι το πιο ανήθικο πράγμα που υπάρχει».Tweet\n– Όπου «διάβολος» στην περίπτωσή μας ποιος είναι, πιστεύεις;\nΔιάβολος είναι όπως στα αναβολικά όπου γίνεσαι τούμπανο χωρίς άσκηση. Διάβολος είναι κέρδος χωρίς κόπο, κάτι που είναι το πιο ανήθικο πράγμα που υπάρχει.\n– Και όταν κάτι στραβώσει επιλέγεις το ρόλο του θύματος. Κλασική αντίδραση του Έλληνα. Θυματοποιεί τον εαυτό του. Πάντα οι άλλοι φταίνε.\nΑν θέλεις να καταστρέψεις έναν νέο πρέπει να τον πείσεις ότι φταίνε πάντα οι άλλοι. Αυτή τη στιγμή είμαστε σε μια κατάσταση όπου ο πολιτικός ορίζοντας ξεκαθαρίζει. Τελειώσαμε με τις αυταπάτες του ’13 που δεν ξέραμε τι γινόταν.\n«Τελειώσαμε με τις αυταπάτες του ’13», λέει ο Ρένος Χαραλαμπίδης στον Διονύση Μαρίνο.\n– Οντως, οι ψευδαισθήσεις τελείωσαν.\nΑκριβώς, έχουν τελειώσει. Η πρώτη στιγμή ωριμότητας στον άνθρωπο έρχεται όταν παραδεχθεί πως για κάποια πράγματα που μου συνέβησαν φταίω. Είναι η στιγμή που από παιδί γίνεσαι άντρας. Είναι αυτοί οι πολύ χαριτωμένοι στίχοι του Τζίμη Πανούση που διαψεύστηκαν βέβαια «θέλουμε αλλαγή προπονητή/δεν τραβάει η Εθνική» και πήραμε το Euro. Η δεύτερη διάψευσή του ήρθε με τον στίχο «Στης Βουλής τα έδρανα αχ κι εγώ να έκλανα» που τους είχε γράψει ο Γρηγόρης Ψαριανός που έκλασε μέσα στη Βουλή (γέλια). Η τρίτη διάψευση είναι με τον στίχο «δεν μπορώ, δεν μπορώ, δεν μπορώ να την βρω…» όπου μιλάει για μια Ελλάδα όπου όλοι την εκμεταλλεύονται. Κάποιες φορές, όλος αυτός ο προοδευτικός κόσμος του άντεργκραουντ υπέπεσε στα κλασικά λάθη του μέσου Έλληνα. Αυτά δηλαδή που κορόιδευε. Για όλα φταίνε οι άλλοι.\n– Κλασικός μανιχαϊσμός: άσπρο-μαύρο.\nΝαι, καλό-κακό. Κι ύστερα λες: ωραία, αφού φταίνε οι άλλοι, τότε μην ανακατεύεσαι. Μην ψηφίσεις, άσε να το κάνουν αυτοί που ξέρουν.\n«Ο λαϊκισμός ξεκίνησε με την ίδρυση του ελληνικού κράτους όταν οι οπλαρχηγοί επιβλήθηκαν στους πολιτικούς».Tweet\n– Από τον λαϊκισμό απογαλακτιστήκαμε; Τι πιστεύεις;\nΘα πω κάτι τώρα και θα γίνει χαμός! Ο λαϊκισμός ξεκίνησε με την ίδρυση του ελληνικού κράτους όταν οι οπλαρχηγοί επιβλήθηκαν στους πολιτικούς. Οι Φαναριώτες όταν ήρθαν εδώ δεν ήξεραν κανέναν, ενώ οι οπλαρχηγοί είχαν διασυνδέσεις. Ήταν αυτά που έκαναν τα κουμάντα. Όταν επιβλήθηκε η λογική του τσαμπουκά, των οπλαρχηγών, ξεκίνησε ο λαϊκισμός. Να σου θυμίσω πως ο Κολοκοτρώνης ήταν αρχηγός πολιτικού κόμματος. Επίσης λατρεύω τον Μακρυγιάννη, αλλά πιστεύω πως τα κείμενά του είναι μια εξαιρετική έκφραση λαϊκισμού.\n– Δώσε ένα παράδειγμα για τον λαϊκισμό του ’21.\nΠρόσφατα διάβαζα για το δάνειο που πήραμε το 1821. Δεν μας το έδωσε το αγγλικό κράτος, αλλά μέτοχοι: Άγγλοι πολίτες αγόρασαν μετοχές της ανεξαρτησίας του ελληνικού κράτους. Άντε τώρα να πεις πως αυτό το δάνειο μας το έδωσαν άγγλοι πολίτες που ρίσκαραν λεφτά σε μια πολύ επικίνδυνη μετοχή -που έμοιαζε με χαμένη υπόθεση!\n«Η πρώτη στιγμή ωριμότητας στον άνθρωπο έρχεται όταν παραδεχθεί πως για κάποια πράγματα που του συνέβησαν φταίει ο ίδιος».\n– Κάτι αντίστοιχο που έλεγαν οι Γερμανοί στις μέρες μας ότι τα δικά μας δάνεια τα πληρώνουν οι φορολογούμενοί τους.\nΝα θυμούνται, λοιπόν, οι Έλληνες πως το πρώτο δάνειο που τόσο κατηγορήθηκαν οι Άγγλοι, ο Λόρδος Βύρωνας και ο Μαυροκορδάτος ότι το έδωσαν για να επέμβουν στα εσωτερικά της χώρας, μάς το έδωσαν ρομαντικοί άγγλοι πολίτες που πίστεψαν στον ελληνικό αγώνα. Ήταν η πολιτική ευφυΐα του Μαυροκορδάτου που μετέτρεψε την κίνηση σε επίσημη δήλωση ότι η Αγγλία αναγνωρίζει τον ελληνικό αγώνα.\n«Είδαμε εκατομμύρια φτωχούς, με κίνδυνο της ζωής μου, να προσπαθούν να φύγουν από τον κομμουνισμό και να πάνε στον καπιταλισμό. Γιατί δεν είδαμε το αντίθετο;»Tweet\n– Ο λαϊκισμός, βέβαια, είναι χαρακτηριστικό της κάθε εποχής. Δες πώς ο Τραμπ έγινε πρόεδρος των ΗΠΑ ή πώς την πατάνε οι Βρετανοί με το Brexit. Δεν είμαστε μόνο εμείς.\nΛέω πως υπάρχουν και χειρότεροι από εμάς, όπως οι Άγγλοι. Τι να πούμε για τους δυστυχείς Ιταλούς ή τους τσάμπα μάγκες Γερμανούς. Το Βερολίνο δεν έχει ένα καλό αεροδρόμιο. Έγιναν τόσα πολλά σκάνδαλα και τόσα χρόνια δεν μπορεί να λειτουργήσει αυτό που έφτιαξαν. Είναι ένας μύθος η γερμανική οργάνωση, ξέρεις. Ο λαϊκισμός είναι παντού ένα υπέροχο παυσίπονο. Είναι το όπιο του λαού.\n– Πρόσκαιρο, βέβαια.\nΌπως συμβαίνει με τα παυσίπονα, ο πόνος επανέρχεται χειρότερος. Ξέρεις ποιο είναι το ίδιο επικίνδυνο με τον λαϊκισμό; Ο αντίποδας, ο ελιτισμός.\n«Ο λαϊκισμός είναι ένα υπέροχο παυσίπονο. Είναι το όπιο του λαού».\n– Αναρωτιέμαι: ασχολήθηκες από μικρός με την πολιτική;\nΗ πρώτη μου επαφή με την πολιτική είναι στο Πανεπιστήμιο στις Αριστερές Συσπειρώσεις.\n– Πλάκα κάνεις τώρα. Αριστερές Συσπειρώσεις;\nΒεβαίως, αλλά όχι ΚΝΕ και τέτοια. Είμαστε στο ’89 όπου με τ’ αυτιά μου έχω ακούσει στο πρώτο έτος του πανεπιστημίου, στο Παιδαγωγικό, από την καθηγήτρια που μας έκανε Λογοτεχνία, ότι ο Σεφέρης δεν ήταν αριστερός επειδή φοβόταν. Γιατί δεν ήταν αριστερός ο Σεφέρης; Γιατί ήταν δειλός άνθρωπος, ήταν η απάντηση. Ζούσαμε σε μια εποχή αποθέωσης της Αριστεράς κι εμένα, ως νέο, με πήρε το ποτάμι. Κατόπιν, αρχίζω να διαβάζω και μέσα του ’90 εμφανίζονται οι Αναθεωρητές. Στο μεταξύ πέφτει ο κομμουνισμός και έχει παραδοθεί το σύμπαν. Τότε είναι που αρχίζουμε να βλέπουμε τους πρώτους μετανάστες από τις πρώην ανατολικές χώρες. Ως εκείνη τη στιγμή είχαμε την εντύπωση πως πίσω από τα κλειστά σύνορα συντελούνταν ένα θαύμα. Όταν όμως φτάνουν τα μαντάτα, τίθεται ένα τρομερό ερώτημα: είδαμε εκατομμύρια φτωχούς, με κίνδυνο της ζωής μου, να προσπαθούν να φύγουν από τον κομμουνισμό και να πάνε στον καπιταλισμό. Γιατί δεν είδαμε το αντίθετο;\n«Θα χυνόταν αίμα και στην Ελλάδα αν γινόμασταν κομμουνιστικό κράτος».Tweet\n– Καλά, μια χαρά φτωχοί υπάρχουν στον καπιταλισμό.\nΕγώ λέω: οι φτωχοί του καπιταλισμού γιατί δεν φεύγουν να πάνε στον κομμουνισμό; Θα μπορούσαν να το κάνουν, επιτρεπόταν. Το ανάποδο δεν επιτρεπόταν. Αρχίζουν πλέον μέσα μου τα ερωτηματικά και πέφτει και το Βερολίνο και φυσικά κανείς δεν πηδούσε από το Δυτικό Βερολίνο για να πάει στο Ανατολικό. Στο μεταξύ, γράφτηκαν και κάποια βιβλία που μας τάραξαν όπως το «Καλά, εσύ σκοτώθηκες νωρίς» του Χρόνη Μίσσιου. Ηταν πολύ γενναίος και ειλικρινής ο Μίσσιος. Κάθε νέος αριστερός πρέπει να διαβάσει αυτό το βιβλίο. Τότε ξεκίνησα κι εγώ μια έρευνα σε βάθος. Ερχεται και το ΠΑΣΟΚ στην κυβέρνηση. Φαντάσου τώρα Σοσιαλιστές στην κυβέρνηση. Στον καλλιτεχνικό χώρο ήταν όλοι αριστεροί…\n«Ο πιο διάσημος δεξιός είναι ο Μάρκος Βαμβακάρης».Tweet\n«Γιατί οι φτωχοί του καπιταλισμού γιατί δεν φεύγουν να πάνε στον κομμουνισμό;»\n– Η επικυριαρχία της Αριστεράς στην τέχνη είναι δεδομένη στην Ελλάδα.\nΤώρα σταματάει σιγά σιγά.\n– Εντάξει, αλλά η Δεξιά τι είχε να αντιπαρατάξει; Μην πούμε για τον Χατζιδάκι που ήταν μια ξεχωριστή περίπτωση.\nΟ Χατζιδάκις αυτοπροσδιοριζόταν ως δεξιός.\n– Προφανώς, αλλά στην ουσία ήταν πιο αριστερός από πολλούς αριστερούς.\nΟ Ξαρχάκος ήταν δεξιός. Ο Ζαμπέτας επίσης. Ο Οδυσσέας Ελύτης, επίσης.\n– Καλά, δεν τον λες και τον πιο πολιτικοποιημένο ποιητή.\nΕδωσε το όνομα στο κόμμα του Αντώνη Σαμαρά. Γίνεται να είναι λιγότερο πολιτικοποιημένος; Ο Σεφέρης, επίσης. Στον κινηματογράφο ο Κακογιάννης.\n«Η Αριστερά φόρτωσε στη Δεξιά το σκυλάδικο».\n– Ολοι αυτοί που μου λες είναι σημαντικά ονόματα. Δεν βρέθηκε κάποιος να τους βάλει στη γωνία επειδή δεν ήταν αριστεροί.\nΣαφώς, όταν έσκασε η λαίλαπα του ΠΑΣΟΚ ήταν έτοιμοι. Από τότε φόρτωσαν στη δεξιά το σκυλάδικο. Ο πιο διάσημος δεξιός είναι ο Μάρκος Βαμβακάρης. Θυμόμαστε ότι για την Αριστερά το μπουζούκι ήταν όργανο της αστικής τάξης. Δεν μπορούσε να ακούσει ένας αριστερός μπουζούκι. Στην αυτοβιογραφία του, ο Βαμβακάρης λέει πως τον Δεκέμβριο του ’44 έπαιζε στο «Καρέ του Ασσου» στην Ομόνοια και έρχονταν οι κομμουνιστές και του έλεγαν πως θα τον σκοτώσουν αν συνεχίσει να λέει χασικλίδικα. Και λέει ο Βαμβακάρης, ευτυχώς έρχονταν οι Χίτες και μου έλεγαν «Μάρκο, παίζει ό,τι γουστάρεις. Εδώ είμαστε εμείς». Εμείς που ζήσαμε την κυριαρχία της Αριστεράς στην τέχνη, βρεθήκαμε μπροστά σε ένα βραχυκύκλωμα.\n«Για την Αριστερά το μπουζούκι ήταν όργανο της αστικής τάξης. Δεν μπορούσε να ακούσει ένας αριστερός μπουζούκι».Tweet\n– Υπάρχει σήμερα ο διαχωρισμός Δεξιά-Αριστερά για εσένα;\nΤον τελευταίο καιρό γίνονται μεγάλες ιδεολογικές μάχες στο Facebook (γελάει). Το να είσαι σήμερα αριστερός καλλιτέχνης σου δίνει ένα πρόσημο για να βρεις ένα κοινό. Είναι ένας εύκολος δρόμος για να ορίσεις ένα κοινό ως μαγιά. Καταρχήν, γιατί το δηλώνεις ότι είσαι αριστερός; Είδες ποτέ κανέναν καλλιτέχνη να φωνάζει «είμαι δεξιός;» (αρχίζει να το τραγουδάει…). Είδες κανέναν να λέει για τον παππού του που τον εκτέλεσε ο Δημοκρατικός Στρατός;\n– Σαφώς δεν πρέπει να είναι παράσημο.\nΔεν είναι παράσημο για ένα κοινό. Η Δεξιά νίκησε ιδεολογικά και στρατιωτικά και κοινωνικά. Το πιο αστείο με την Αριστερά είναι με το Gay Parade που έχουν φωτογραφίες του Τσε Γκεβάρα. Μόνο που ο Τσε ήταν γνωστός «ομοφυλοφιλοφάγος» (sic). Πλην του Ιράν, το τελευταίο στρατόπεδο συγκέντρωσης ομοφυλόφιλων άνοιξε στην Κούβα σε συνεργασία με την ΚΚ Βουλγαρίας. Πάνω από την πύλη έγραφε «η Επανάσταση θα τους κάνει άντρες» και την κορδέλα την έκοψε ο Τσε. Είναι τρελό, λοιπόν, στο Gay Parade να βλέπεις φωτογραφίες του Τσε. Παρόλα αυτά είναι όλοι ευτυχισμένοι. Βέβαια, ο Τσε ήταν ομορφόπαιδο. Οπότε λες «από τον Τσε, ό,τι θέλει». Τώρα γελάμε, αλλά το αίμα χύθηκε. Και θα χυνόταν αίμα και στην Ελλάδα αν γινόμασταν κομμουνιστικό κράτος.\n– Πώς είναι να περνάς από την πολιτικοποίηση στην ενεργό δράση;\nΛοιπόν, ωραία ερώτηση. Ονομάζω σήμερα τη συνέντευξη «Η σούμα». Έτυχε να βρεθώ κοντά σε ένα πολιτικό πυρήνα, όπου το 2012 συνειδητοποιώ και δεν έχω αυταπάτες όπως ο Τσίπρας τι μας περίμενε. Για φαντάσου εσύ να ξέρεις μια τρομερή αλήθεια για το άμεσο μέλλον. Βγαίνουμε από την Ευρώπη, τελείωσε. Οι άλλοι έλεγαν για νταούλια και ότι με έναν νόμο θα καταργήσουν το Μνημόνιο. Μέσα από ένα παιχνίδι της μοίρας, εκεί τη στιγμή καλούμαι να μπω στον καβγά. Το ’12 οι καλλιτέχνες είτε σιωπούν είτε πηγαίνουν με τον ΣΥΡΙΖΑ που φαίνεται ότι έρχεται. Είναι ολοφάνερο. Είμαι ο μόνος καλλιτέχνης εκείνη την εποχή που βγαίνω δημόσια, λέω τη θέση μου και αποφασίζω να μπω στην πρώτη γραμμή του πυρός, να μπω στο ψηφοδέλτιο της Νέας Δημοκρατίας. Εγινε… Βιετνάμ, Καμπότζη, Εσκί Σεχίρ, Κιουτάχεια, Αφιόν Καραχισάρ.\n«Το να είσαι σήμερα αριστερός καλλιτέχνης σου δίνει ένα πρόσημο για να βρεις ένα κοινό».\n– Εφαγες bullying εννοείς…\nΈφαγα, αλλά έδωσα κιόλας. Αυτοί προσπαθούσαν να με τρομοκρατήσουν κι εγώ έβρισκα το νεύρο και τους χτυπούσα. Τους εξαγρίωσα τόσο πολύ που κατάφερα να τους κάνω ό,τι θέλω. Αν θέλεις να ελέγξεις έναν άνθρωπο, θύμωσέ τον. Έφτασαν σε σημείο να αντιφάσκουν με τον εαυτό τους για τις επιθέσεις που δεχόμουν. Βέβαια, δέχθηκα και ποιοτικές επιθέσεις όπως «τρέλανέ μας, Ρένο, τρέλανέ μας», όπως είχε βάλει τίτλο και το «Ποντίκι». Υπήρξαν πάντως και φωνές που κατάλαβαν γιατί το έκανα. Η χειρότερη επίθεση που δέχθηκα ήταν από τις δεξιές εφημερίδες. Μετά τα κατάλαβα αυτά. Ξαφνικά βρέθηκε ένα πρόσωπο που δεν ήταν δικό τους, στο χώρο που κυριαρχούσαν. Ένα πρόσωπο που δεν ήταν ούτε μ’ αυτούς ούτε με τους άλλους.\n– Γι’ αυτό δεν εκλέχθηκες βουλευτής;\nΕγώ ήμουν 13ος στη Β’ Αθηνών. Η ΝΔ ποτέ δεν είχε βγάλει κάτω από 15 βουλευτές. Ηταν η μόνη φορά που βγήκαν οι λιγότεροι βουλευτές από το κόμμα.\n«Γιατί το δηλώνεις ότι είσαι αριστερός; Είδες ποτέ κανέναν καλλιτέχνη να φωνάζει είμαι δεξιός;».Tweet\n– Το κόμμα σε στήριξε ή θεώρησε πως ήσουν κάποιος που δεν προερχόταν από τον κομματικό σωλήνα;\nΜπήκα για να στηρίξω, όχι να με στηρίξουν. Πήγα ως καταξιωμένος πρωταγωνιστής και σκηνοθέτης. Δεν χρειαζόμουν βοήθεια στην καριέρα μου. Δεν το πήγαινε η καρδιά μου να μην αντιδράσω. Από την μπίλια του πεπρωμένου έτυχε να είμαι αυτός που ήξερε τι έρχεται. Αυτά που έγιναν με το Δημοψήφισμα, εμείς τα ξέραμε από το ’12 και το ’13. Να βλέπεις τους πανηγυριστές της Αριστεράς και λες «ου γαρ οίδασι τι ποιούσι». Υπήρξαν άνθρωποι που με αντιμετώπισαν ως άνθρωπο χαμηλής νοημοσύνης. Βέβαια, μετά τη συντριβή σιώπησαν.\n– Θα το ξανάκανες;\nΔεν το μετανιώνω. Πιστεύω πως βοήθησα στο κοινό καλό. Τώρα ειδικά που καταρρίπτεται η Novartis και ο Σαμαράς βγαίνει καθαρός. Θα επέστρεφα στην πολιτική μόνο με τον Σαμαρά.\n– Εχετε διατηρήσει σχέσεις;\n«Μπήκα στη ΝΔ για να στηρίξω, όχι να με στηρίξουν».\n«Πλην του Ιράν, το τελευταίο στρατόπεδο συγκέντρωσης ομοφυλόφιλων άνοιξε στην Κούβα».Tweet\n– Μου κάνει εντύπωση: πώς «κόλλησες» με τον Σαμαρά; Δείχνεις διαφορετικός άνθρωπος.\nΚάνεις λάθος εδώ.\n– Ακόμη και μέσα στη ΝΔ υπάρχουν στελέχη που θεωρούν τον Σαμαρά ακραία δεξιό.\nΑυτά που θεωρούμε ακραία έχουν σχέση με το μομέντουμ. Το να πάνε στις Καστανιές στρατός και ΜΑΤ είναι κάτι ακραίο, αλλά ήταν και μια ακραία συνθήκη. Γίνεται σε μια ακραία στιγμή όπως το ’12 να μην είσαι ακραίος;\n– Οι απόψεις του για πάρα πολλά θέματα δεν έχουν σχέση μ’ αυτές του Μητσοτάκη.\nΤου Μητσοτάκη τώρα, όμως.\n– Μα, αναγκαστικά κρίνεις πάντα το τότε με όρους του σήμερα.\nΕλεγαν πως ήταν ακραίο αυτό που έκανε με το τείχος στον Έβρο. Ο Τσίπρας είπε τις προάλλες «ναι» στο τείχος. Τότε ακουγόταν τρομερό. Αν δούμε όλα όσα λέμε ακραία για τον Σαμαρά θα δούμε ότι δεν είναι και τόσο πολλά. Εκτός αν θεωρείς τον πατριωτισμό κάτι ακραίο.\n– Αν είναι αυθεντικός όχι. Οπότε θεωρείς ότι και το κόμμα του τον έκρινε αυστηρά;\nΟ Ελευθέριος Βενιζέλος έχασε τις εκλογές μετά από τη νίκη στην μικρασιατική εκστρατεία. Αυτή είναι η μοίρα των πραγμάτων. Ο Σαμαράς δεν έχει πει την τελευταία του κουβέντα, θα εμφανιστεί ξανά.\n«Το τελευταίο διάστημα επιδίδομαι σε σουρεαλιστικές προτάσεις».\n– Το πιστεύεις αυτό;\nΝαι, ναι σίγουρα. Οπως εξελίσσονται τα πράγματα δεν έχει εξαφανιστεί ποτέ. Θα δεις, όσο θα περνούν τα χρόνια και θα κοιτάζουμε πίσω, πράγματα που τότε ήταν υπερβολικά θα αρχίσουν να μην είναι. Οι πολιτικοί κρίνονται σε βάθος χρόνου. Προσωπικά έχω κατέβει σε διαδηλώσεις κατά του Κωνσταντίνου Μητσοτάκη με το σύνθημα «λιτότητα, ανεργία, τρομοκρατία», το ’92-’93. Ο Μητσοτάκης έλεγε τότε ότι ζούμε με δανεικά, άρα χρειαζόταν λιτότητα. Εγώ ως νεολαίος έπαιζα ξύλο με τους μπάτσους και έλεγα όχι στη λιτότητα. Ναι, αλλά ο Μητσοτάκης είχε δίκιο.\n«Ο Σαμαράς δεν έχει εξαφανιστεί ποτέ. Θα επιστρέψει».Tweet\n– Σαν το νομοσχέδιο Γιαννίτση για το Ασφαλιστικό επί Σημίτη.\nΑκριβώς. Μην ξεχνάμε τι έγινε και με τον πεζόδρομο στην Ερμού. Το ξύλο που έπεσε ότι καταστρέφεται η Αθήνα και η αγορά. Υπήρχαν τότε θεωρίες ότι όλες οι επιχειρήσεις θα γίνουν ξενοδοχεία, κάτι τρελά πράγματα. Τα ίδια που ακούμε τώρα με τον Μεγάλο Περίπατο.\n– Τι, σου αρέσει; Εσύ έχεις πάθος με την Αθήνα, επομένως θέλω τη γνώμη σου.\nΕίμαι ο τελευταίος που κινηματογράφησε την Πανεπιστημίου όπως ήταν πριν. Μου αρέσει αυτό που βλέπω. Είμαι ένα πείραμα, μια δοκιμή.\n– Δοκιμή, εντάξει, αλλά γιατί πρέπει να δοκιμάζεις κάτι που δεν ξέρεις αν θα πετύχει;\nΝα δούμε αν λειτουργεί.\n– Καλά, θα μπορούσε να γίνει δοκιμή χωρίς τους φοίνικες και τις ζαρντινιέρες.\nΕδώ υπάρχει ένα λαθάκι. Παλιοί Ζωγραφιώτες, που είναι και η περιοχή μου, έλεγαν πως υπήρχαν φοίνικες στον κεντρικό δρόμο. Ο φοίνικας κυνηγήθηκε με μανία από τον Όθωνα και τους Βαυαρούς γιατί θεωρούνταν ανατολίτικο δέντρο. Ολος ο Πειραιάς και η παραλία της Αθήνας είχαν φοίνικες. Οι νεραντζιές που έχουμε στην Αθήνα δεν είναι ένα δέντρο που ευδοκιμούσε στην Ελλάδα. Το έφερε ο Μεταξάς. Αν αρχίσουμε να σκεφτόμαστε τι είναι δικό μας και τι δεν είναι, τότε θα πρέπει να χαρακτηριστούν φασιστικές οι νεραντζιές (γελάει) και να κοπούν. Καλώ την Αριστερά σε αγώνα κατά των νεραντζιών γιατί τις έβαλε ο δικτάτορας Μεταξάς.\n«Καλώ την Αριστερά σε αγώνα κατά των νεραντζιών γιατί τις έβαλε ο δικτάτορας Μεταξάς».\n– Τι θα μπορούσε να κάνει την Αθήνα ωραία;\nΘα σου πω κάτι σουρεαλιστικό. Το τελευταίο διάστημα επιδίδομαι σε σουρεαλιστικές προτάσεις. Η τελευταία ήταν να αφήσουμε όλοι μουστάκι για το ’21.\n– Άλλο κι αυτό.\nΠροφανώς και το έκανα για πλάκα, για να τρολάρω. Κάποιοι το πήραν σοβαρά και τοποθετήθηκαν εναντίον μου φυσικά. Με εντυπωσίασαν αυτοί που βγήκαν και μίλησαν εναντίον μου για το μουστάκι. Με έκαναν να πάρω πίσω το τρολάρισμα και να ρίξω κι άλλα ξύλα στην πυρά.\n– Οπότε, πάμε στην πρότασή σου για την Αθήνα.\nΕπιτέλους, να γίνει η πόλη των ποταμών. Καλώ να ξαναβγεί στην επιφάνεια με έξτρα νερό ο Ιλισός και ο Ηριδανός.\n– Σουρεαλιστικό, αλλά με πολιτικό κόστος. Ξέρεις τι πρέπει να γκρεμιστεί για να γίνει αυτό;\nΕπιτέλους να βγουν τα ποτάμια ή εμείς οι Αθηναίοι να επισκεπτόμαστε τα ποτάμια στους υπονόμους και να πλένουμε τα πόδια μας.\n«Κουράστηκα πολύ για να αποκτήσω αυτή την αναγνωρισιμότητα. Είμαι ένα λαϊκό παιδί».Tweet\n– Τώρα ψαρεύουμε στον Κηφισό.\nΈχει ο Κηφισός ψάρια; (γελάει)\n– Πάντως, για το μουστάκι δεν θα σε ακολουθήσω. Δεν μου πάει.\nΑυτό είναι μια θυσία για την πατρίδα.\n– Σου αρέσει να προκαλείς;\nΛέω πως δεν μου αρέσει, αλλά η πραγματικότητα με διαψεύδει. Πώς γίνεται να προκαλούν αυτά που εμένα μου φαίνονται φυσιολογικά;\n«Καλώ να ξαναβγεί στην επιφάνεια με έξτρα νερό ο Ιλισός και ο Ηριδανός».\n– Θα σου πω κάτι ειλικρινά. Νομίζω ότι πέφτεις πολλές φορές στην παγίδα του ρόλου. Γίνεσαι ρόλος. Με αποτέλεσμα να σκορπάς άδοξα το ταλέντο σου.\nΜπορεί να ισχύει αυτό. Κάνοντας αυτοκριτική τώρα στα 50, κάτι που καταμαρτυρώ στον εαυτό μου είναι ότι σκορπίστηκα. Από την άλλη, κάποια θα χάσω κάποια θα βρω. Κέρδισα μια μεγάλη επικοινωνία με το κοινό, αλλά και το μπέρδεψα. Ως καλλιτέχνης όμως καλά έκανα.\n– Οφείλεις να παίζεις με τις αντιφάσεις σου.\nΠώς θα γίνει αλλιώς;\n– Αλλιώς θα γινόσουν λογιστής.\nΤους εκτιμούμε τους λογιστές. Πάντως δεν κάνω εγχειρήσεις ανοιχτής καρδιάς για να έχω το βάρος της απόφασης. Το πολύ πολύ να με δεις στο θέατρο ή τον κινηματογράφο και να χάσεις ένα εισιτήριο. Βέβαια είναι αλήθεια, ξοδεύτηκα, σκορπίστηκα.\n– Η αναγνωρισιμότητα σε τρόμαξε;\nΚουράστηκα πολύ για να αποκτήσω αυτή την αναγνωρισιμότητα. Είμαι ένα λαϊκό παιδί, ξεκίνησα από του Ζωγράφου και πέρασα από κομπάρσος, μια ατάκα, δύο και έγινα πρωταγωνιστής κάποια στιγμή. Δεν με τρόμαξε ποτέ. Με τρόμαξαν οι άνθρωποι και πόσο άλλαξαν απέναντί μου. Εγώ δεν άλλαζα όσο γινόμουν γνωστός. Η φήμη είναι το εργαλείο για να κάνω το όνειρό μου που είναι το σινεμά.\n– Αυτό είναι το όνειρό σου;\nΑς μην πούμε όνειρο από τη στιγμή έχω κάνει ή παίξει σε ταινίες. Είναι μια πραγματικότητα.\n«Κάνοντας αυτοκριτική τώρα στα 50, κάτι που καταμαρτυρώ στον εαυτό μου είναι ότι σκορπίστηκα».\n– Τι σε απελευθερώνει ως σκηνοθέτη που σε δεσμεύει ως ηθοποιό; Ή δεν ισχύει;\nΙσχύει. Ως σκηνοθέτης μιλάω πιο προσωπικά. Βέβαια, θα πει κάποιος: και ποιος είσαι εσύ; Όμως επειδή μιλάω βαθιά για μένα, μιλάω για όλους. Όταν έκανα εκείνες τις ταινίες τότε κατηγορήθηκα από τη δημοσιογραφική νομενκλατούρα για ναρκισσισμό. Δεν το κατάλαβα γιατί τα «Φτηνά τσιγάρα» με τα οποία ταυτίστηκαν τόσοι να είναι ναρκισσιστικά; Γίνεται να κάνεις σινεμά χωρίς προσωπικές αναφορές;\n– Νομίζω δεν γίνεται. Δεν θα είχαμε τον Γκοντάρ τότε ή και άλλους.\nΚαι τότε θα βρεθεί κάποιος και θα πει «και ποιος είσαι εσύ που θα μας πεις πως είσαι σαν τον Γκοντάρ». Έφαγα πολύ bullying από τους κριτικούς κινηματογράφου όταν εμφανίστηκα στα 90’s. Είναι εντυπωσιακό πόσο έξω έπεσαν.\n«Εως τα 40 πήγα δύο φορές στο νοσοκομείο με κατάρρευση. Είπα δεν πάει άλλο».Tweet\n– Μάλλον έπεσες σε λάθος εποχή.\nΤότε τα δύο μεγάλα ρεύματα στην Ελλάδα ήταν το γκέι και το μεταναστευτικό. Και μετά υπήρχε και το βαρύ εμπορικό σινεμά. Εγώ δεν ανήκα πουθενά σ’ αυτά. Ήμουν κάτι αχαρτογράφητο. Οι κριτικές δεν έκριναν την ταινία, αλλά εμένα. Κάποια στιγμή θα κάνω ένα μεγάλο χάπενινγκ, να πάρω κριτικές, να τις διαβάσω και να καλέσω αυτούς που τις έγραψαν (γελάει).\n– Τώρα φτιάχνεις καινούργια ταινία.\nΝαι, περιμένω να πάρει τη σειρά της. Τράβηξα ένα χειρόφρενο στο σινεμά για χρόνια. Ο εαυτός για να σου φέρει τα δώρα του θέλει χρόνο.\n– Αγρανάπαυση λέγεται αυτό…\nΑγρανάπαυση και το πήγα γαμιώντας. Τον 20ο αιώνα ήμουν ο νεότερος σκηνοθέτης που εμφανίστηκε στον κινηματογράφο. Ημουν 25 χρονών. Έως τα 40 πήγα δύο φορές στο νοσοκομείο με κατάρρευση. Είπα δεν πάει άλλο. Όλο αυτό το διάστημα έγραφα. Το δύσκολο στον κινηματογράφο είναι το σενάριο. Η ταινία λέγεται «Νυχτερινός εκφωνητής» και είναι ένας ύμνος στον ραδιοφωνικό πολιτισμό. Στην Ελλάδα δεν έχει βγει ποτέ ταινία για το ραδιόφωνο.\n– Η μουσική πώς προέκυψε;\nΉταν πάντα η εφηβική φαντασίωση.\n– Παίζεις κάποιο όργανο;\nΠαίζω ελαφρώς κιθάρα, αλλά σφυρίζω εξαιρετικά. Ξέρεις κάτι, εγώ δεν έχω παντρευτεί. Ενώ είμαι φιλελεύθερος, η ζωή μου δεν ταυτίζεται μ’ αυτή ενός συντηρητικού. Είμαι κοντά στον Μάνο Χατζιδάκι σ’ αυτό. Ζω λίγο άναρχα και ατίθασα. Οι άνθρωποι μιλούν για απωθημένα και συνήθως αναφέρονται σε σεξουαλικά απωθημένα. Εγώ έχω καλλιτεχνικά απωθημένα που έχω αποφασίσει να πραγματωθούν. Δεν θα επιτρέψω στον εαυτό μου να πεθάνει δίχως να έχω διευθύνει, σοβαρά όμως, μια μεγάλη ορχήστρα εγχόρδων.\n«Τον 20ο αιώνα ήμουν ο νεότερος σκηνοθέτης που εμφανίστηκε στον κινηματογράφο».\nΝαι, και είμαι σε συνεννοήσεις γιατί έχω κάποιες ιδέες πώς πρέπει να γίνει. Μπορεί να μην μιλήσω στους μουσικούς στη μουσική, αλλά θα τους εμπνεύσω. Στη μουσική μού αρέσει να είμαι αφηγητής ιστοριών. Συνήθως οι τραγουδιστές που είναι τέλειοι χάνονται στη μελωδικότητα και δεν βρίσκουν το αφήγημα. Κορυφαίος σ’ αυτό που λέω ως αφηγητής είναι ο Διονύσης Σαββόπουλος.\n– Τα κομμάτια σου που υπάρχουν στο YouTube έχουν μια θεατράλε αίσθηση. Είναι πιο πολύ κουβεντιαστά. Γιατί όλα σε bossanova;\nΗ φύση της bossanova είναι πιο κοντά σε ‘μένα, η οποία είναι μελαγχολική χαρά.\n– Πονεμένη αλεγκρία.\nΑυτό σε μένα ταιριάζει.\n«Δεν θα επιτρέψω στον εαυτό μου να πεθάνει δίχως να έχω διευθύνει, σοβαρά όμως, μια μεγάλη ορχήστρα εγχόρδων».Tweet\n– Τι μουσική άκουγες μικρός;\nHeavy Metal! Eχω το «Piece of Mind» των Iron Maiden γραμμένο στα ελληνικά. Παραμένω μεγάλος θιασώτης της heavy metal.\n– Πώς το αντέχεις αυτό το πράγμα;\nΣε προκαλώ να ακούσεις το «Piece of Mind» των Iron Maiden.\n– Εντάξει, αυτοί είναι και κλασικό συγκρότημα.\nΤώρα είναι, τότε ήταν νούμερα που έβγαιναν με κολάν.\n– Τώρα από τη heavy metal να πας στην bossanova, καταλαβαίνεις η απόσταση είναι τεράστια.\nΑυτό είναι Ρένος Χαραλαμπίδης (γελάει). Με μεγάλη αγαλλίαση αγκαλιάζω τα δύο άκρα.\n– Ομολογώ πως το «Θυμήσου τον Σεπτέμβρη» το έχεις πει ωραία.\nΔεν το τραγούδησα, το εξήγησα. Κάποιος που το ακούει καταλαβαίνει το νόημα των πραγμάτων. Αυτό το τραγούδι έχει και κάτι που δεν μας βολεύει . Το μοιραίο τέλος του έρωτα. Ένας έρωτας για να είναι αληθινός πρέπει να έχει ένα τέλος που μπορεί να είναι όμορφο.\n– Συνήθως είναι άγριο, βέβαια.\nΕίναι η φύση του έρωτα. Είναι συγκρουσιακός. Βέβαια, είναι ωραίο να κρατάς μόνο το highlights από μια σχέση, κάτι που δεν το έχω καταφέρει ακόμη.\n– Πρέπει να είσαι ζεν για να το καταφέρεις.\nΚαι αν το καταφέρεις, δεν χρειάζεσαι τον έρωτα. Πάντως με αυτά και μ’ αυτά έχουμε ιστορίες να πούμε. Το συνειδητοποίησα με την πολιτική. Με αυτά που έζησα το ’12 αποκτάει ενδιαφέρον η αυτοβιογραφία μου.\n– Σκοπεύεις να την γράψεις κάποια στιγμή;\nΘα την γράψω λέγοντας: «Ρένος Χαραλαμπίδης: αυτοβιογραφία, αλλά όχι ακριβώς» (γελάει). Έτσι όπως με είδα εγώ, όχι όπως με είδαν οι άλλοι. Το έλεγε νομίζω ο Αντι Γουόρχολ μιλώντας για τον Τζάκσον Πόλλοκ «πλήρωσε πολλά για να είναι ο εαυτός του». Τελικά, για να είσαι ο εαυτός σου το τίμημα είναι βαρύ.\n– Κανείς δεν θα σου επιτρέψει να είσαι ο εαυτός σου.\nΟι καλλιτέχνες της γενιάς μας δεν συγκρούστηκαν ποτέ με το κοινό τους. Ο Χατζιδάκις το έκανε. Δεν χρειάζεται να συμφωνείς με το κοινό σου, αν θέλεις να είσαι ο εαυτός σου. Το τίμημα που έχει να πληρώσει ο καλλιτέχνης είναι πει στο κοινό αυτά που δεν θέλει να ακούσει. Ο Χατζιδάκις έκανε συναυλίες στην ΚΝΕ λέγοντας πως ο κομμουνισμός είναι ένα θηρίο. Ξέρεις, έχουν υπάρξει δεξιοί που έχουν καταθέσει ένα στεφάνι στη Μακρόνησο. Μήπως ήρθε η ώρα και κάποιοι αριστεροί να καταθέσουν ένα στεφάνι στην Ορθοκωστά;\nPhotography/Styling: Michail G. Androulidakis.\nGrooming: Katerina Theocharis.\nΜπλε σακάκι: Bespoke Athens by Sciamat.\nΓκρι κοστούμι: Bespoke Athens Made to Measure.\nΕυχαριστούμε το ANANA (Πραξιτέλους 33) για τη φιλοξενία.\nΔείτε ακόμα: Ο Μιχαήλ Ανδρουλιδάκης φωτογραφίζει τη Δωροθέα Μερκούρη σε άσπρο και μαύρο.


Βρίσκεστε εδώ: Αρχική » Ενημέρωση\nΠαρασκευή, 07 Φεβρουαρίου 2020 09:21\nΣε τροχιά πληρωμής μπαίνει το πρόγραμμα μείωσης της νιτρορύπανσης έτους 2019 και ειδικότερα για όσους παραγωγούς είχαν θέματα (π.χ δεν είχαν άδεια χρήσης νερού) και έμεινα εκτός πληρωμής στο τέλος του περασμένου έτους.\nΠαρασκευή, 07 Φεβρουαρίου 2020 09:14\nΠαρασκευή, 07 Φεβρουαρίου 2020 09:10\nΤα παραπάνω πρότυπα και κατευθυντήριες οδηγίες διατίθενται πλέον δωρεάν από τον ΕΛΓΟ-ΔΗΜΗΤΡΑ\nΤετάρτη, 05 Φεβρουαρίου 2020 12:26\nΑΧΛΑΔΙΑ – ΜΗΛΙΑ: ΧΕΙΜΕΡΙΝΕΣ ΕΠΕΜΒΑΣΕΙΣ ΦΥΤΟΠΡΟΣΤΑΣΙΑΣ\nΝο 1 / 31-01-2020\nΤετάρτη, 05 Φεβρουαρίου 2020 12:19\nΤετάρτη, 29 Ιανουαρίου 2020 11:02\nΚτηνοτροφική Εκμετάλλευση της Χρονιάς 2020 | Ηρακλής Μπαλαντάνης | Agrenda\nΗ πτηνοτροφία αποτελεί οικογενειακή παράδοση για τον παραγωγό από το Πετσάλι. Ο Ηρακλής Μπαλαντάνης µπήκε στη δουλειά από τα 13 του και 30 χρόνια µετά έχει φτάσει τα 6 πτηνοτροφεία και τα 85.000 πτηνά, ενώ ασχολείται και µε την αγελαδοτροφία. Είναι στο ∆ιοικητικό Συµβούλιο του ΑΣ Πίνδος και έχει ενεργή συµµετοχή στα κοινά.\nPublished in Επιλεγμένα Videos\nΤετάρτη, 29 Ιανουαρίου 2020 10:47\nΤετάρτη, 29 Ιανουαρίου 2020 10:20\nΠριν ξεκινήσουμε τη συζήτηση περί των ευεργετικών ωφελίμων βακτηρίων, θα πρέπει πρώτα να αναφερθούμε στη ριζόσφαιρα.\nΕπειδή στη ριζόσφαιρα συμβαίνουν όλες οι βακτηριακές δράσεις, είναι στην ουσία το μέρος όπου τα βακτήρια κάνουν πάρτυ.\nΣυχνά η περιοχή της ριζόσφαιρας, η περιοχή δηλαδή γύρω από τις ρίζες του φυτού, αναφέρεται ως «το τελευταίο σύνορο της γεωργικής επιστήμης».\nΤι κάνει όμως τη ριζόσφαιρα πιο ξεχωριστή από άλλες περιοχές του εδάφους;\nΟι ρίζες απελευθερώνουν ειδικές ενώσεις, (διαδικασία εξίδρωσης), οι οποίες αλληλεπιδρούν με τα μικρόβια, λειτουργώντας ουσιαστικά ως τροφή για τα μικρόβια.\nΗ εξίδρωση των ριζών είναι μια σύνθετη διαδικασία και οι πολλές ενώσεις που απελευθερώνονται από τις ρίζες δεν έχουν μελετηθεί πλήρως ή δεν κατανοούνται πλήρως.\nΓνωρίζουμε, ωστόσο, ότι μερικά από αυτά τα εξιδρώματα είναι αμινοξέα, οργανικά οξέα, σάκχαρα, φαινολικά καθώς και πολυσακχαρίτες.\nΤα βακτήρια που προάγουν την ανάπτυξη των φυτών, βρίσκονται μέσα στη ριζόσφαιρα πολλών φυτικών ειδών.\nΌλα αυτά τα εκκρίματα δημιουργούν το ιδανικό περιβάλλον στο οποίο αναπτύσσονται οι μικροοργανισμοί του εδάφους και αντιπροσωπεύουν μία από τις σημαντικότερες συμβιωτικές σχέσεις της φύσης. Για το λόγο αυτό, πολύ περισσότεροι μικροοργανισμοί βρίσκονται απευθείας γύρω από τις ρίζες των φυτών από ό, τι σε άλλες περιοχές του εδάφους.\nΜιλάμε για τα πρώτα δύο χιλιοστά γύρω από τις ρίζες των φυτών.\nΟ βαθμός της αλληλεπίδρασης μεταξύ βακτηρίων και φυτών παίζει ρόλο στον προσδιορισμό της γονιμότητας του εδάφους και της συνολικής υγείας των φυτών.\nΑν και υπάρχουν πολλοί τύποι μικροοργανισμών στη γη, για την υγεία των φυτών απαιτείται ένα καλό μίγμα μυκοριζών, βακτηρίων και Trichoderma.\n1. Συνεργάζονται με τα συνθετικά θρεπτικά συστατικά\nΤα μικρόβια δεν είναι μόνο για τις οργανικές καλλιέργειες…\nΠολλοί καλλιεργητές έχουν την πεποίθηση πως ένα δεν καλλιεργούν οργανικά, ο εμβολιασμός του εδάφους είναι σπατάλη των χρημάτων τους. Αυτό σίγουρα και δεν ισχύει.\nΤα ωφέλιμα βακτήρια είναι γεγονός πως είναι πιο ανθεκτικά από τις μυκόρριζες όσον αφορά στην επίδραση συνθετικών λιπασμάτων σε αυτά.\nΕνώ συνθετικά λιπάσματα μπορούν να σκοτώσουν τις μυκόρριζες, κάτι τέτοιο δε συμβαίνει στην περίπτωση των βακτηρίων τα οποία μπορούν και αντέχουν τα συγκεντρωμένα επίπεδα των θρεπτικών ουσιών των παραδοσιακών λιπασμάτων.\nΣτην περίπτωση μιας συμβατικής καλλιέργειας, όπου και χρησιμοποιούνται συνθετικά λιπάσματα, η καλύτερη περίπτωση θα ήταν η εφαρμογή τους στο έδαφος πριν τον εμβολιασμό αυτού με τα ωφέλιμα βακτήρια.\nΜε αυτόν τον τρόπο μειώνουμε στο ελάχιστο, την όποια περίπτωση δυσμενούς επίδρασης των λιπασμάτων στη δράση των ωφελίμων βακτηρίων.\n2. Αυξάνουν τη βιοδιαθεσιμότητα των θρεπτικών ουσιών\nΕίναι σαν μια διαδικασία βραδείας απελευθέρωσης θρεπτικών ουσιών. Άλλη μια περίπτωση που οι βιομηχανίες λιπασμάτων προσπαθούν να μιμηθούν τη μητέρα φύση.\nΤα ωφέλιμα βακτήρια διασπούν τα θρεπτικά συστατικά του εδάφους σε άλλα μικρότερα τμήματα τα οποία και μπορούν να απορροφηθούν ευκολότερα από τις ρίζες των φυτών.\nΑυτά τα βακτήρια αποτελούν σημαντικό μέρος των κύκλων άνθρακα και αζώτου και αυξάνουν τη σταθερότητα του αζώτου στο έδαφος. Επίσης, βάσει μελετών, τα συγκεκριμένα βακτήρια έχουν επίσης την ικανότητα σύνθεσης φυτικών ορμονών.\nΕπιπροσθέτως, ενισχύουν την αντίσταση στο στρες, σταθεροποιούν τα αδρανή του εδάφους, διασπούν την οργανική ύλη και βελτιώνουν τη δομή του εδάφους.\nΔιατηρούν περισσότερο οργανικό Ν στο έδαφος και άλλα θρεπτικά συστατικά στο σύστημα φυτού-εδάφους, μειώνοντας έτσι την ανάγκη για λίπασμα N και P ενισχύοντας την απελευθέρωση των θρεπτικών συστατικών.\nΤο αποτέλεσμα της χρήσης τους είναι λοιπόν, η άμεση ευεργετική επίδραση στα φυτά.\nΤο άζωτο περνάει από διάφορους μετασχηματισμούς πριν τελικά προσληφθεί από τα φυτά. Τα βακτηρίδια βοηθούν αυτές τις διαδικασίες. Το αέριο άζωτο (N2) απορροφάται στο έδαφος, αλλά δεν μπορεί να χρησιμοποιηθεί από τα φυτά σε αυτή τη μορφή. Τα βακτήρια κατόπιν μετατρέπουν το αέριο άζωτο σε ιόντα αμμωνίου (NH4+), τα οποία μπορούν εύκολα να χρησιμοποιηθούν από τα φυτά. Η μόνη άλλη φυσικά χρησιμοποιούμενη μορφή του αζώτου είναι το NO3-, το οποίο σχηματίζεται από τους κεραυνούς στην ατμόσφαιρα. Στη συνέχεια εισέρχεται στο έδαφος μέσω των βροχοπτώσεων. Χωρίς τη μετατροπή του Ν2 σε ΝΗ4+ από ωφέλιμα βακτήρια, τα φυτά θα περίμεναν κυριολεκτικά τις αστραπές για να προσλάβουν άζωτο.\nΝιτροποίηση είναι η μετατροπή του αμμωνίου σε νιτρικό άλας το οποίο είναι τροφή για τα φυτά.\nΤα φυτά, επίσης χρησιμοποιούν ως τροφή και το αμμώνιο.\nΗ δέσμευση του αζώτου είναι η μετατροπή του αζώτου της ατμόσφαιρας σε αφομοιώσιμο άζωτο για τα φυτά. Μόνο ορισμένα βακτήρια είναι σε θέση να δεσμεύουν άζωτο, τα λεγόμενα αζωτοδεσμευτικά βακτήρια.\nΤα βακτήρια έχουν επίσης έμμεση επίδραση στην ανάπτυξη των φυτών, εμποδίζοντας τη δράση διαφόρων παθογόνων παραγόντων. Πώς; Μέσω της παραγωγής χημικών ενώσεων οι οποίες καταστρέφουν τα κυτταρικά τοιχώματα των φυτοπαθογόνων μυκήτων.\nΠολλοί τύποι βακτηρίων παράγουν επίσης ενώσεις που δίνουν αντιβιοτικές ιδιότητες στο έδαφος. Ορισμένα βακτήρια δημιουργούν το δικό τους βιοφίλμ, το οποίο λειτουργεί ως προστατευτικό στρώμα.\nΌταν οι βακτηριακές αποικίες καλύπτονται από αυτήν την προστατευτική μεμβράνη, είναι πολύ πιο δύσκολο για τους παθογόνους οργανισμούς να σπάσουν αυτές τις προστατευμένες περιοχές του εδάφους.\nΤι σημαίνουν όλα τα παραπάνω για τον καλλιεργητή;\nΣτο έδαφος, απελευθερώνει ο κάθε παραγωγός το πλήρες δυναμικό των ήδη υπαρχόντων θρεπτικών ουσιών.\nΜπορεί επίσης να είστε σε θέση να μειώσετε την ποσότητα των φυτοφαρμάκων που απαιτούνται για την ανάπτυξή των καλλιεργειών.\n3. Κάθε διαφορετικό είδος βακτηρίου εξυπηρετεί και διαφορετικό σκοπό\nΜερικές φορές θα πρέπει να χαλαρώνουμε λίγο και να αφήνουμε τη φύση να κάνει τη δουλειά για εμάς…\nΟι 4 βασικές κατηγορίες βακτηρίων\n✔ Πολλά βακτήρια είναι αποσυνθέτες.\nΚαταναλώνουν απλές ενώσεις άνθρακα, όπως εκχυλίσματα ριζών και φρέσκα απορρίμματα φυτών. Με αυτή τη διαδικασία, τα βακτήρια μετατρέπουν την ενέργεια της οργανικής ύλης του εδάφους σε μορφές χρήσιμες για τους υπόλοιπους οργανισμούς. Ορισμένοι αποσυνθέτες μπορούν να διασπάσουν τα φυτοφάρμακα και τους ρύπους στο έδαφος. Οι αποσυνθέτες είναι ιδιαίτερα σημαντικοί για την ακινητοποίηση ή τη διατήρηση των θρεπτικών ουσιών στα κύτταρα τους, αποτρέποντας έτσι την απώλεια θρεπτικών συστατικών, όπως το άζωτο, από τη ζώνη ριζοβολίας. Παραδείγματα τέτοιων βακτηρίων είναι οι Ακτινομύκητες και τα Bacillus.\n✔ Κάποια άλλα βακτήρια σχηματίζουν αμοιβαίες σχέσεις με άλλους οργανισμούς.\nΓια παράδειγμα συμβιωτικά βακτήρια με φυτά για τη δέσμευση αζώτου. Π.χ. τα βακτήρια του γένους Rhizobium συμβιώνουν με τις ρίζες ορισμένων φυτικών ειδών όπως τα ψυχανθή.\n✔ Παθογόνα βακτήρια.\nΠρόκειται για βακτήρια επικίνδυνα για τις καλλιέργειες τα οποία θα πρέπει να αντιμετωπισθούν άμεσα για την αποφυγή σημαντικών οικονομικών ζημιών.\n✔ Τέλος, θα αναφερθούμε στους λιθότροφους ή χημειοαυτότροφους οργανισμούς οι οποίοι παίρνουν την «ενέργεια τους από τις ενώσεις του αζώτου, του θείου, του σιδήρου ή του υδρογόνου αντί των ενώσεων άνθρακα.\nΜερικά από αυτά τα είδη είναι σημαντικά για την κυκλοφορία του αζώτου και την αποικοδόμηση των ρύπων. Για παράδειγμα, τα Nitrosomonas μετατρέπουν την αμμωνία σε νιτρώδη και στη συνέχεια τα Nitrobacter που μετατρέπουν νιτρώδη σε νιτρικά μέσω της ίδιας διαδικασίας. Τα χημειοαυτότροφα περιλαμβάνουν επίσης και ορισμένες ψευδομονάδες.\n4. Ταιριάζουν σε κάθε τύπο καλλιεργητή, συμβατικό ή μη\nΟποιοδήποτε τύπο καλλιεργητή υποστηρίζετε και οποιαδήποτε μορφή καλλιέργειας, π.χ. υδροπονία, τα ωφέλιμα βακτήρια είναι σίγουρα κάτι που σας αφορά.\nΘα μπορούσατε εύκολα και μόνοι σας να εμβολιάζετε το έδαφός σας με τα ωφέλιμα βακτήρια αλλά σίγουρα σε οποιαδήποτε διαφορετική περίπτωση, υπάρχουν και οι ειδικοί.\n5. Μπορείτε και πρέπει να ανανεώνετε τον εμβολιασμό με βακτήρια τακτικά\nΕάν θέλετε να χτίσετε πραγματικά ισχυρά, ανθεκτικά, σούπερ υγιή φυτά, είναι σημαντικό να είστε βέβαιοι ότι αυτά προσλαμβάνουν τα απαραίτητα μίκρο- και μάκρο-θρεπτικά συστατικά. Ένας από τους καλύτερους, πιο βίο-διαθέσιμους τρόπους για να γίνει αυτό είναι ο εμβολιασμός με ευεργετικά μικρόβια.\nΟ γενικός κανόνας είναι ο εμβολιασμός μία φορά την εβδομάδα ανεξαρτήτως μέσου καλλιέργειας. Αυτό δίνει στα φυτά σας αρκετό χρόνο μεταξύ των δόσεων, ώστε να μην προκαλέσετε την καταστροφή των θρεπτικών ουσιών αλλά να γίνεται αρκετά συχνά ώστε τα φυτά σας να απολαμβάνουν όλα τα οφέλη.\nΈνας ενημερωμένος καλλιεργητής είναι και ένας επιτυχημένος καλλιεργητής!\n✔ Είναι απολύτως ασφαλές να προσθέσετε ωφέλιμα βακτήρια στην καλλιέργειά σας είτε είστε ένας βιοκαλλιεργητής είτε ένας συμβατικός καλλιεργητής.\n✔ Τα ωφέλιμα βακτήρια είναι τόσο σημαντικά, διότι καθιστούν τα άζωτο και τα μικροθρεπτικά συστατικά περισσότερο βίο-διαθέσιμα για τα φυτά σας.\nΣτην περίπτωση των καλλιεργειών που αναπτύσσονται στο έδαφος, στην ουσία με τη χρήση των ωφελίμων βακτηρίων ξεκλειδώνουμε τις δυνατότητες του εδάφους. Σε υδροπονικές καλλιέργειες, μειώνουμε σε μεγάλο ποσοστό την ποσότητα των θρεπτικών συστατικών που εφαρμόζουμε.\n✔ Όλα τα βακτήρια δεν είναι σαφώς τα ίδια. Υπάρχουν και τα παθογόνα βακτήρια τα οποία θα πρέπει να τα αποφεύγουμε.\n✔ Ο εμβολιασμός του μέσου καλλιέργειας ενδείκνυται σε οποιαδήποτε περίπτωση.\n✔ Για καλύτερα αποτελέσματα, εμβολιασμός κάθε εβδομάδα.


ΑΡΙΣΤΕΡΟ ΕΞΤΡΕΜ: Κινούμενη άμμος η Αττική\nΚινούμενη άμμος μοιάζει το σκηνικό στην περιφέρεια Αττικής σύμφωνα με δημοσκόπηση της vprc για το tvxs.gr. Πέντε βδομάδες πριν τις εκλογές, και όπως προκύπτει από τους σχετικούς πίνακες, η συνοχή των ψηφοφόρων σε όλα τα κόμματα είναι εξαιρετικά χαμηλή.\nΤο ΠΑΣΟΚ χάνει προς όλες τις κατευθύνσεις, όπως και η ΝΔ.\nΟ ΛΑΟΣ έχει επίσης πολύ χαμηλή συσπείρωση.\nΤο ΚΚΕ έχει την καλύτερη επίδοση,πολύ χαμηλή όμως κρίνεται αν σκεφτεί κανείς την κομματική προσήλωση των ψηφοφόρων του.\nΟ ΣΥΡΙΖΑ ως αποτέλεσμα και της εσωτερικής του κρίσης χάνει προς όλες τις κατευθύνσεις ενώ σημαντική είναι η καταγραφή της εξωκοινοβουλευτικής αριστεράς, όπως παρουσιάζεται στην έρευνα , παρά το γεγονός της καθυστέρησης στην ανακοίνωση της υποψηφιότητας και το γεγονός οτι η έρευνα δε μετρά πρόθεση ψήφου αλλά μετακινήσεις ψηφοφόρων.\nΧαρακτηριστικό πάντως είναι πως σε όλα τα κόμματα περίπου το 25% δηλώνει οτι είτε θα Απέχει είτε θα ψηφίσει Λευκό.\nΑναρτήθηκε από ΑΡΙΣΤΕΡΟ ΕΞΤΡΕΜ στις 4:05 μ.μ.


Ελλαδα ποδοσφαιρο κουιζ 3.2.0k - Free download Ελλαδα ποδοσφαιρο κουιζ APK download for Android - m.mobogenie.com\nΕλλαδα ποδοσφαιρο κουιζ\nΚατεβάστε δωρεάν τώρα και να δείξει τις γνώσεις σας!\nΕίστε παθιασμένοι με το ποδόσφαιρο; Τι ξέρεις Ελλάδα Ποδόσφαιρο; Πιστεύετε ότι όλες οι ομάδες και ασπίδες που υπάρχουν στο ελληνικό ποδόσφαιρο; Δείξτε μας το επίπεδο εμπειρίας σας με αυτό το μεγάλο ελεύθερο παιχνίδι του ποδοσφαίρου.\nΑποδείξτε πόσο ξέρετε προκλητική τους φίλους σας και να το οπαδοί καλύτερο ποδόσφαιρο Ελλάδα Ποδόσφαιρο γνώστης!\nΠαίξε τώρα «Ελλαδα ποδοσφαιρο κουιζ» δωρεάν llénate και διασκέδαση! Απλά υποθέτω το όνομα της ποδοσφαιρικής ομάδας που κρύβεται πίσω από τα γράμματα και την ασπίδα τους.\nΒρείτε όλες τις ομάδες της Football Ελλάδα: ΟΛΥΜΠΙΑΚΟΣ, ΟΦΗ, ΠΑΝΑΘΗΝΑΙΚΟΣ, ΠΛΑΤΑΝΙΑΣ, ΑΤΡΟΜΗΤΟ, ΠΑΟΚ και πολλά άλλα.\nDownload αυτό το παιχνίδι, να ανακαλύψουν όλα τα ποδοσφαιρικά σωματεία, δοκιμάσετε τις γνώσεις σας και να το μοιραστείτε με τους φίλους Futboleros σας.\nΠαίξτε το πολύ εύκολο, απλά πρέπει να αναγνωρίσει την ομάδα ασπίδα ποδοσφαίρου, υποθέτω τα λόγια του ονόματος και να γράψουν από ένα σύνολο γραμμάτων που εμφανίζεται, επιλέξτε το δικαίωμα να σχηματίζουν το όνομα του ποδοσφαίρου και να ξεκλειδώσετε νέα επίπεδα κερδίζει νομίσματα. Δεν θα είναι ήσυχα μέχρι να μάθουμε ποιο είναι το σωστό όνομα του κάθε ασπίδα ποδοσφαίρου. Αν αποτύχουν να μαντέψει το όνομα του συλλόγου, ήσυχο! χρησιμοποιεί τις συσσωρευμένες κέρματα και:\n⚽ Διαγράφει λανθασμένη γράμματα ή λάθος!\n⚽ Λύστε το γρίφο!\n⚽ Ζητήστε βοήθεια σε ένα φίλο!\n⚽ Πάρτε κομμάτια από ένα σωστό γράμμα!\nΚατεβάστε το και απολαύστε!\nΌλα τα λογότυπα ή εικόνες των ποδοσφαιρικών συλλόγων εμφανίζονται ή αντιπροσωπεύονται σε αυτό το παιχνίδι προστατεύονται από τα εμπορικά τους σήματα. Η χρήση εικόνων χαμηλής ανάλυσης σε αυτό το app για χρήση λογότυπα που προσδιορίζουν μπορεί να θεωρηθεί ως «δίκαιης χρήσης» σύμφωνα με τη νομοθεσία περί πνευματικών δικαιωμάτων.\nSimilar to Ελλαδα ποδοσφαιρο κουιζ


Άγριες Μέλισσες: Ένας γάμος, ένα εξώδικο και η τρίτη σεζόν | AgrinioNews\nΑσημίνα και Δρόσω κάνουν ανακωχή αλλά όχι για πολύ στις Άγριες Μέλισσες\nΚαταιγιστικές αναμένονται οι εξελίξεις στις «Αγριες Μέλισσες», που επιφυλάσσουν επεισόδια γεμάτα συγκρούσεις, έρωτες και διλήμματα στο τηλεοπτικό κοινό. Η συνέχεια στη δραματική σειρά του ΑΝΤ1 φανερώνει πως τίποτα δεν είναι δεδομένο, ειδικά οι σχέσεις ανάμεσα στους ήρωες στο Διαφάνι, δια χειρός Μελίνας Τσαμπάνη και Πέτρου Καλκόβαλη. Η τρίτη σεζόν των «Άγριων Μελισσών» είναι ένα πολύ πιθανό σενάριο, με τα spoiler να λένε ότι οι τρεις αδελφές Σταμίρη και οι σύντροφοί τους θα συνεχίσουν να αντιμετωπίζουν τα χτυπήματα της μοίρας.\nΣτο επεισόδιο της Τρίτης (2/3), το Διαφάνι, για πρώτη φορά στην ιστορία του, περνάει μια μέρα που δε θα μοιάζει με καμία άλλη. Η ανακωχή απλώνεται απ’ άκρη σ’ άκρη, ενώ οι Σταμίραινες και οι Σεβαστοί ζουν, ο καθένας στο σπιτικό του, μια μεγάλη χαρά. Η εγκυμοσύνη της Πηνελόπης και ο ονειρεμένος γάμος ανάμεσα στην Ελένη και τον Λάμπρο. Τίποτα δε δείχνει ικανό να σκιάσει αυτήν τη μέρα στην οποία οι τρεις αδελφές είναι μαζί και μονιασμένες. Κάπου εκεί όμως υπάρχει και ο διαβολικός Βόσκαρης και παραμονεύει.\nΗ επίσκεψη του Βόσκαρη, με τη Σοφούλα, στα πεθερικά του θα τους ανησυχήσει πολύ καθώς βλέπουν μια αλλαγή στην κόρη τους. Ένα δυσάρεστο γεγονός στο σπίτι του Γραμματικού θα επισκιάσει τα χαρμόσυνα νέα της εγκυμοσύνης της Πηνελόπης. Κι ο Μελέτης, όμως, δυσκολεύεται να διαχειριστεί την είδηση γι’ αυτό το παιδί. Η Δρόσω με τον Κωνσταντή αποφασίζουν να συνεχίσουν να βλέπονται κρυφά, ενώ η Κούλα με το Νώντα γνωρίζονται καλύτερα με το χωριό. Η Λενιώ και ο Λάμπρος μετά από χρόνια γίνονται ένα. Ο γάμος της Λενιώς και του Λάμπρου θα είναι ό,τι πιο όμορφο έχουμε ζήσει στο Διαφάνι.\nΣύμφωνα με το spoiler του Γιάννη Πουλόπουλου η Δρόσω θα διεκδικήσει τον μικρό Σέργιο στέλνοντας εξώδικο για να μην αφήσει τον Νικηφόρο και την Ασημίνα να φύγουν από το Διαφάνι για το Παρίσι.\nΣτα επόμενα επεισόδια των «Άγριων Μελισσών» η Ελένη ετοιμάζεται για τη δίκη εναντίον του Βόσκαρη με μόνο όπλο την ομολογία του Γκούμα, ένα πρόσωπο που ο Βόσκαρης δεν μπορεί να βγάλει από τη μέση όπως έκανε δολοφονώντας τη μάρτυρα Μαδούρου. Η Σοφούλα θα παίξει καθοριστικό ρόλο στη δίκη του Βόσκαρη, αν και μέχρι στιγμής εκφοβίζεται από τη στάση του συζύγου της και σιωπά στις «Αγριες Μέλισσες».\nΣύμφωνα με το ρεπορτάζ της εκπομπής «Ευτυχείτε» οι «Άγριες Μέλισσες» θα προβληθούν όπως όλα δείχνουν και για τρίτη χρονιά και ήδη οι συντελεστές συζητούν με τους ηθοποιούς. Ο Γιάννης Πουλόπουλος μάλιστα ανέφερε ότι η Κάτια Δανδουλάκη πιθανότατα δεν θα συνεχίσει στη σειρά. Θυμίζουμε ότι η ηθοποιός ερμηνεύει τον ρόλο της Ανέτ, της μητέρας του Μελέτη, που τελευταία στις «Άγριες Μέλισσες» είδαμε ότι έχει θέμα με την καρδιά της.\nΠροηγούμενο: Αγία Τριάδα Αγρινίου: Μαθητικός διαγωνισμός για τα 200 χρόνια από την Επανάσταση\nΕπόμενο: Ωράριο εργαζομένων: Έρχεται νέο νομοσχέδιο – Αλλαγές στο 8ωρο, τις υπερωρίες και τις άδειες


Ηλιοχώρι (Ντομπρίνοβο) - Ζαγορίου: Φωτογραφίες από τη διαδρομή προς τη "Δρακόλιμνη" της Τύμφης.-\nΦωτογραφίες από τη διαδρομή προς τη "Δρακόλιμνη" της Τύμφης.-\nΣτο όρος Τύμφη υπάρχει η περίφημη Δρακόλιμνη, η οποία βρίσκεται σε υψόμετρο 2050 μ. και είναι ένας από τους δημοφιλέστερους ορειβατικούς προορισμούς. Απέχει τέσσερις περίπου ώρες από το Μικρό Πάπιγκο και η πρόσβαση είναι εφικτή μόνο με πεζοπορία. Η Δρακόλιμνη αυτή είναι γνωστή και για τους αλπικούς τρίτωνες που φιλοξενεί στα νερά της. Η ανάβαση στη Δρακόλιμνη είναι μία ξεχωριστή εμπειρία για τους λάτρεις της ορειβασίας και της φύσης γενικότερα.\nΑναρτήθηκε από dobrinovitis στις 4:27:00 μ.μ.\nΕτικέτες ΑΞΙΟΘΕΑΤΑ ΓΕΝΙΚΑ, ΟΡΕΙΒΑΣΙΑ, ΤΟΠΟΘΕΣΙΕΣ, ΦΥΣΗ-ΓΕΩΓΡΑΦΙΑ


Ο Καντάφι χρηματοδότησε την εκστρατεία του Σαρκοζί, δηλώνει ο πρώην πρωθυπουργός της Λιβύης\nΔημοσίευση 3 Μαΐου 2012, 16:58 / Ανανεώθηκε 27 Ιουνίου 2013, 14:55\nΤο καθεστώς του Μουάμαρ Καντάφι είχε χρηματοδοτήσει με 50 εκατομμύρια ευρώ το 2007 την προεκλογική εκστρατεία του Νικολά Σαρκοζί, δήλωσε ο πρώην πρωθυπουργός της Λιβύης αλ Μπαγντάντι αλ Μαχμούντι, μέσω των δικηγόρων του, επιβεβαιώνοντας με αυτό τον τρόπο δημοσιεύματα του Γαλλικού Τύπου.\nΟ Λίβυος πρώην πρωθυπουργός κρατείται σε φυλακή της Τυνησίας.\n«Ο Μουάμαρ Καντάφι, το καθεστώς του και οι αξιωματούχοι που εργάζονταν μαζί του χρηματοδότησαν την προεκλογική εκστρατεία του Σαρκοζί το 2007», δήλωσε στον Τύπο ο Μπεσίρ Εσίντ, δικηγόρος του αλ Μαχμούντι.\nΥπενθυμίζεται ότι ο γαλλικός διαδικτυακός τόπος Mediapart αποκάλυψε έγγραφό το οποίο αποδίδεται στον Μούσα Κούσα, πρώην επικεφαλής των μυστικών υπηρεσιών της Λιβύης.\nΣτο έγγραφο αναφέρεται ότι για το έτος 2006 υπήρξε «μια κατ΄αρχήν συμφωνία με την Τρίπολη να χρηματοδοτηθεί ως και 50 εκατ. ευρώ η εκστρατεία του Σαρκοζί το επόμενο έτος».


Διαδικτυακές Συναντήσεις – MAMAMNIO – Μαιευτικές Υπηρεσίες\nΟι Διαδικτυακές Υπηρεσίες αλλά και η υποστήριξη της μητέρας (γονέων) περιλαμβάνουν Ιστοσεμινάρια (Webinars) και διαδικτυακή Συνομιλία (Chat)\nChat. Υποστήριξη σε όλα τα θέματα που αφορούν στις νέες μητέρες-γονείς, μέσω διαδικτυακής συνομιλίας ατομικά και σε μικρές ομάδες. Ιδανική υπηρεσία για μητέρες που βρίσκονται εκτός Θεσσαλονίκης.\nΙστοσεμινάρια (Webinars): Διαδικτυακά σεμινάρια προετοιμασίας μητρότητας, σε ομάδες για εγκύους (και συντρόφους) που δεν μπορούν να μετακινηθούν για τις συναντήσεις από κοντά. Ιδανική υπηρεσία για μητέρες και συντρόφους που βρίσκονται εκτός Θεσσαλονίκης.\nΔηλώστε την συμμετοχή σας για ΔΩΡΕΑΝ Ιστοσεμινάρια εδώ .\nΘα σας αποσταλούν email με συγκεκριμένες οδηγίες για να συμμετέχετε.\n1η εβδομάδα-Φυσιολογία της Κύησης,\n3η εβδ.-Τοκετός και Πλάνο Τοκετού,\n5η εβδ.-Λοχεία και Νεογνό\nΠΡΟΓΡΑΜΜΑ Ιστοσεμιναρίων (Webinars)\nΤρίτη 11 Ιανουαρίου 2022, 10:00 πμ – 1η εβδ.: Φυσιολογία Κύησης\nΤρίτη 18 Ιανουαρίου 2022, 10:00 πμ – 2η εβδ.: Τοκετός\nΤρίτη 25 Ιανουαρίου 2022, 10:00 πμ – 3η εβδ.: Θηλασμός – Λοχεία & Νεογνό


Νάουσα: μαζεύτηκαν 5 τόνοι ειδών πρώτης ανάγκης – Περισκόπηση\nΝάουσα: μαζεύτηκαν 5 τόνοι ειδών πρώτης ανάγκης\nΕντυπωσιακή ήταν η ανταπόκριση γονέων και μαθητών στην πρωτοβουλία του Δήμου Νάουσας για τη συγκέντρωση ειδών πρώτης ανάγκης και ρούχων, με σκοπό να διατεθούν σε απόρους πολίτες και οικογένειες ενόψει των Χριστουγέννων.\nΣε διάστημα λιγότερο των 10 ημερών συγκεντρώθηκαν σε όλο το δήμο (Νάουσα, Ανθέμια, Ειρηνούπολη) πάνω από 5 τόνοι με είδη πρώτης ανάγκης (αλεύρι, λάδι, ζυμαρικά, όσπρια, γάλα κλπ.) και ρούχα.\nΣτην προσπάθεια συνέβαλε τα μέγιστα η αποτελεσματική συνεργασία των διευθυντών των σχολείων και των εκπαιδευτικών με το Δήμο Νάουσας.\nΤο συντονισμό για τη συγκέντρωση των ειδών έχουν ο Πρόεδρος του Κέντρου Κοινωνικής Προστασίας και Αλληλεγγύης του Δήμου κ. Γιώργος Ηλίας, ο Πρόεδρος της Δημ. Κοινότητας Νάουσας κ. Θωμάς Τσουκαλάς, οι Αντιδήμαρχοι κ.κ. Ευστάθιος Λογδανίδης, Γιώργος Βασιλείου, η κ. Ευδοξία Ιτσκάρα και οι Πρόεδροι των Τοπικών Κοινοτήτων, ενώ η διανομή σε απόρους πολίτες και οικογένειες θα γίνει με τη συνεργασία της εκκλησίας και φιλανθρωπικών σωματείων.\n← Το παλιό ίσως και να είναι καλύτερο! → Ηλεκτρικές συσκευές στο standby; Απλά, δεν συμφέρει!!


Κ. Τζαβάρας στο Πρώτο: Η βενζίνη ακριβαίνει και για τους πλούσιους και για τους φτωχούς – Μακρά και δύσκολη η πορεία προς τις εκλογές (audio) - ΘΕΣΣΑΛΙΚΗ ΡΑΔΙΟΦΩΝΙΑ ΤΗΛΕΟΡΑΣΗ\nΑστρολογικές προβλέψεις από την Άνιελ στην TRT 090522 160522\nΜπάιντεν – Μητσοτάκης στον Λευκό Οίκο: Στο απόγειό της η σχέση…\nΑΡΧΙΚΗ ΕΙΔΗΣΕΙΣ ΕΘΝΙΚΑ Κ. Τζαβάρας στο Πρώτο: Η βενζίνη ακριβαίνει και για τους πλούσιους και...\nΚ. Τζαβάρας στο Πρώτο: Η βενζίνη ακριβαίνει και για τους πλούσιους και για τους φτωχούς – Μακρά και δύσκολη η πορεία προς τις εκλογές (audio)\nΓια την άρνηση του οικονομικού επιτελείου να προχωρήσει σε μείωση του Ειδικού Φόρου Κατανάλωσης, εξέφρασε την πεποίθηση ότι η κυβέρνηση έχει να αντιμετωπίζει μια από τις μεγαλύτερες προκλήσεις για το κύμα της ακρίβειας, το οποίο – όπως είπε – «μπορεί να είναι προσωρινό, αλλά θα κρατήσει πάρα πολύ από ότι φαίνεται». «Νομίζω ότι τα υπουργικά κλιμάκια της κυβέρνησης, έχουν υποχρέωση το ζήτημα αυτό να το αντιμετωπίσουν και πιστεύω ότι θα το αντιμετωπίσουν. Και από τις δηλώσεις του πρωθυπουργού και από τις συζητήσεις στη Βουλή, το συμπέρασμα στο οποίο καταλήγω είναι ότι από τις πολύ μεγάλες πρόνοιες της κυβέρνησης είναι η αντιμετώπιση της ακρίβειας», υπογράμμισε.\nΓια τις πολιτικές εξελίξεις, εκτίμησε ότι «από την τελευταία συζήτηση στη Βουλή, όλοι λένε ότι έχουμε μπει σε μια προεκλογική περίοδο, η οποία όμως κατά τη δήλωση του πρωθυπουργού, δυστυχώς θα διαρκέσει πάρα πολύ. Από τη στιγμή που ο ΣΥΡΙΖΑ ζητά συνεχώς εκλογές και δημιουργείται ένα κλίμα πόλωσης με ευθύνη του κόμματος της αξιωματικής αντιπολίτευσης, η πορεία για τις εκλογές θα είναι μακρά, αλλά και δύσκολη». «Δεν το ξέρω, ούτε μπορώ να προφητεύσω εάν θα γίνουν πρόωρες εκλογές. Μένω στις δηλώσεις του πρωθυπουργού, ο οποίος έχει στα χέρια του και στο μυαλό του το ακριβές χρονικό σημείο που θα κάνει τις εκλογές», πρόσθεσε.\nΑναφορικά με τα σενάρια και τα δημοσιεύματα περί δημιουργίας κυβέρνησης από την παρούσα Βουλή με πρωθυπουργό τεχνοκράτη, ο κ. Τζαβάρας επισήμανε ότι δεν έχει εμπιστοσύνη στους τεχνοκράτες. «Γίνεται μια σύγχυση, η οποία δυστυχώς αποκτά οπαδούς και στο χώρο της πολιτικής. Κάποιοι νομίζουν ότι επειδή είναι κάποιος πολιτικός επιστήμονας, ή καθηγητής της Πολιτικής Επιστήμης, ή οικονομολόγος, μπορεί να ασκήσει πολιτική καλύτερα από εκείνον που ο λαός εκλέγει να ασχοληθεί με την διαδικασία. Η πολιτική δεν είναι επιστήμη, από τότε που οι άνθρωποι στην επινόησαν ως αναγκαία μέθοδο διοίκησης και διαχείρισης των υποθέσεων της πόλης, είναι Τέχνη», εξήγησε.\nΓια τη συγγνώμη του πρωθυπουργού προς τους πολίτες που ταλαιπωρήθηκαν κατά την πρόσφατη κακοκαιρία «Ελπίδα», ο βουλευτής της ΝΔ, παραδέχθηκε ότι «φυσικά και δεν αρκεί μια συγγνώμη για να δώσει άφεση στην πολιτική ευθύνη, αλλά και η πολιτική ευθύνη κάτι πρέπει να γνωρίζει από συγγνώμη. Τα πράγματα δεν είναι “μαύρο ή άσπρο”».\n«Δηλαδή, οπωσδήποτε έχουμε πάει ένα βήμα πιο μπροστά σε σχέση με εκείνα τα φαινόμενα της πολιτικής ευθύνης που στο παρελθόν οι ηγέτες δεν έπαιρναν το θάρρος απέναντι στον λαό να ζητήσουν μια συγγνώμη. Σε σχέση με αυτό, νομίζω ότι σήμερα έχουμε μια πρόοδο. Βεβαίως η συγγνώμη δεν μπορεί να είναι η πλήρης και ολοσχερής απαλλαγή από την ευθύνη του ηγέτη, των πολιτικών. Για αυτό και ο πρωθυπουργός είπε ότι θα προχωρήσουμε στην έρευνα και στον καταλογισμό των ευθυνών. Αλλά αυτή η διαδικασία δεν γίνεται ούτε μια συγγνώμη, ούτε με μια μονοκονδυλιά. Χρειάζεται μια έρευνα και πιστεύω ότι τις επόμενες ημέρες θα υπάρξει το ανάλογο πόρισμα», εξήγησε ο ίδιος.\nΕρωτηθείς εάν διανύουμε την εποχή του «μεταρρυθμιστικού λαϊκισμού», αντέτεινε ο ίδιος θα ήθελε να ζούμε στην εποχή του «αμιγούς μεταρρυθμιστικού φιλελευθερισμού, γιατί εκ πεποιθήσεως είμαι υπέρ της ελευθερίας, της ισότητας και της δικαιοσύνης».\n«Εάν αυτές οι τρεις αρχές κυριαρχούν σε μια κοινωνία μέσω της πολιτικής, τότε είναι βέβαιο ότι θα αγγίξουμε την ευδαιμονία, διότι στόχος όλων των πολιτικών συστημάτων είναι η ευημερία των ανθρώπων. Όπου τα πράγματα δεν πατάνε στις 3 αυτές αρχές, υπάρχουν φαινόμενα που ο καθένας τα εκμεταλλεύεται με το δικό του πολιτικό ιδίωμα. Άλλοι ως λαϊκιστές, άλλοι ως δημαγωγοί, άλλοι ως αυταρχικοί και άλλοι ως ολοκληρωτικοί. Και εκεί αναπτύσσονται οι πολιτικές συγκρούσεις οι οποίες είναι απαραίτητες για να βελτιώνεται και το πολίτευμα και το μυαλό των ανθρώπων», είπε χαρακτηριστικά.\nΓια τη ΝΔ, σημείωσε ότι το κόμμα δεν έχει χάσει καθόλου τον ιδεολογικό του «βηματισμό», απλώς «έχουν μια αμηχανία αυτοί που βλέπουν τη ΝΔ να προοδεύει πολιτικά σε πείσμα των καιρών, και να μακροημερεύει ιδεολογικά». Όπως είπε, η ΝΔ είναι το μόνο κόμμα που δεν έχει αναγκαστεί εκ των πραγμάτων να αλλάξει την ιδεολογική του φυσιογνωμία. «Είναι ίδια και απαράλλακτη από την ημέρα που την ίδρυσε ο αείμνηστος Κωνσταντίνος Καραμανλής, ο οποίος είπε ότι ιδεολογικά κινείται μεταξύ της μετριοπαθούς Δεξιάς και τις παρυφές της Σοσιαλδημοκρατίας. Σε αυτόν τον χώρο υπάρχει ο φιλελευθερισμός, η ιδεολογία που είναι απέναντι στον κρατισμό, στον σοσιαλισμό, στον ολοκληρωτισμό, στον αυταρχισμό, στον βοναπαρτισμό και σε όλες αυτές τις μορφές που δεν στηρίζοντας στις 3 αρχές που σας είπα», πρόσθεσε ο κ. Τζαβάρας.\nΠΡΟΗΓΟΥΜΕΝΟ ΑΡΘΡΟΝέα Ζηλανδία: Σταδιακή χαλάρωση των μέτρων με ελεγχόμενο άνοιγμα των συνόρων\nΕΠΟΜΕΝΟ ΑΡΘΡΟΗ Κ. Σακελλαροπούλου συνεχάρη τον Ιταλό πρόεδρο Σέρτζιο Ματαρέλα για την επανεκλογή του\nΜπάιντεν – Μητσοτάκης στον Λευκό Οίκο: Στο απόγειό της η σχέση Ελλάδας – ΗΠΑ\nΜπάιντεν – Μητσοτάκης στον Λευκό Οίκο: Στο απόγειό της η σχέση...\nΕΘΝΙΚΑ May 17, 2022


Η Sony σχολιάζει το Project Scorpio και το Nintendo Switch - Unboxholics.com\nΗ Sony σχολιάζει το Project Scorpio και το Nintendo Switch\nΚαι μια ενδεχόμενη μείωση τιμής για το PS VR\nΣτα πλαίσια του Investor Relations Day 2017 της Sony που έλαβε χώρα στο Τόκιο, ο αντιπρόεδρος της Sony Interactive Entertainment, Tsuyoshi Kodera, κλήθηκε να ανταποκριθεί σε μερικές από τις απορίες και τους φόβους των επενδυτών για το μέλλον της εταιρίας. Συγκεκριμένα, ο Kodera ρωτήθηκε αν η Sony βλέπει την κυκλοφορία του Nintendo Switch και την έλευση αργότερα μέσα στο έτος της νέας κονσόλας της Microsoft, με κωδική ονομασία Project Scorpio, ως απειλές που μπορούν ενδεχομένως να οδηγήσουν σε μια μείωση της βάσης χρηστών.\nΟ αντιπρόεδρος της SIE τόνισε πως με την παρουσία ανταγωνιστικών κονσολών, η αγορά “ενεργοποιείται”. Ωστόσο, επισήμανε πως η Sony πάντα είναι παρατηρητική και παρακολουθεί τι κάνουν οι ανταγωνιστές της, ώστε να είναι σίγουρη πως “δεν υπάρχουν αβεβαιότητες σχετικά με την τοποθέτηση του PlayStation ως βασική οντότητα στην αγορά”.\nΠαράλληλα, ο Kodera αναφέρθηκε και στο PlayStation VR. Παραδέχτηκε πως υπήρχε έλλειψη τεμαχίων για την σωστή ανταπόκριση στη ζήτηση, αλλά η κατάσταση έχει βελτιωθεί από τον Φεβρουάριο. Στην συνέχεια έκανε γνωστό πως με την περαιτέρω αύξηση των τεμαχίων που αποστέλλονται στα καταστήματα, αυξάνονται και τα περιθώρια για μια μείωση τιμής του PS VR. Ωστόσο, πριν η Sony δώσει περισσότερα headsets στην αγορά θέλει να εξασφαλίσει πως παρέχει μια υψηλής ποιότητας εμπειρία στους καταναλωτές και έτσι ακούει το feedback τους, με στόχο την βελτίωση του hardware και του software.\nTags: Sony ps4 project scorpio nintendo switch playstation vr\nΦΗΜΗ: Η επόμενη σημαντική ανακοίνωση για το PS5 όντως θα έρθει τον Αύγουστο\nΝούμερα-ρεκόρ για το PlayStation - Σημείωσε ένα από τα καλύτερα τρίμηνα στην ιστορία του


ΨΗΦΙΑΚΟ ΥΛΙΚΟ - ΠΑΙΔΙΚΟ ΒΙΒΛΙΟ: «Ο ΜΙΚΡΟΣ ΡΗΓΑΣ ΚΑΙ ΤΑ ΜΥΣΤΙΚΑ ΣΥΜΒΟΛΑ ΤΗΣ ΧΑΡΤΑΣ» | 7nea\nΗ εικονογράφος και συγγραφέας Λήδα Βαρβαρούση κρατάει τα κλειδιά που ξεκλειδώνουν μύθους και σύμβολα της χάρτας του Ρήγα. Ανακαλύψτε δημιουργικά στο σπίτι ή στη σχολική τάξη τα μυστικά του πιο διάσημου χάρτη της Ελληνικής Επανάστασης\nΚΑΤΕΒΑΣΤΕ ΤΟ ΨΗΦΙΑΚΟ ΒΙΒΛΙΟ\nΗ ηρωική ιστορία του Ρήγα Βελεστινλή αποτέλεσε έμπνευση για τη δημιουργία μιας νέας έκδοσης, μέσα από την οποία παιδιά ηλικίας 8-12 ετών θα ανακαλύψουν τα μυστικά ενός χάρτη που φτιάχτηκε για να υποκινήσει τον ξεσηκωμό των Ελλήνων.\nΗ συγγραφέας και εικονογράφος Λήδα Βαρβαρούση, σε συνεργασία με την Ωνάσειο Βιβλιοθήκη, τα Γενικά Αρχεία του Κράτους και το Αρχείο Χαρτογραφικής Κληρονομιάς, δημιούργησε ένα παιδικό βιβλίο με θέμα τη Χάρτα του Ρήγα, τους μύθους και τα σύμβολά της.\nΤο βιβλίο είναι διαθέσιμο σε ψηφιακή έκδοση και διατίθεται ελεύθερα στην εκπαιδευτική κοινότητα.\nΗ παιδική έκδοση «Ο μικρός Ρήγας και τα μυστικά σύμβολα της Χάρτας» μας μεταφέρει στον ελλαδικό χώρο πριν από περίπου 250 χρόνια. Εκείνη την εποχή, πριν ξεσπάσει η Επανάσταση του 1821, δεν υπήρχε ελληνικό κράτος, παρά μόνο σκλαβιά. Ένα μικρό παιδί, ο Ρήγας, τολμά να σκεφτεί ελεύθερα και συγκρίνει τον αρχαίο πολιτισμό και τη δόξα της πατρίδας του, της Ελλάδας, με την άθλια κατάσταση στην οποία αυτή έχει περιέλθει. Αποφασίζει λοιπόν να αναλάβει δράση. Μέσα από ένα φανταστικό ταξίδι, παρέα με ένα αγιοπούλι, θα περιηγηθεί σε αρχαίους τόπους, θα γνωρίσει μυθικούς ήρωες, θα παρακολουθήσει αρχαία δρώμενα, θα παρευρεθεί σε ιστορικές μάχες και, γεμάτος έμπνευση και πάθος, θα προσπαθήσει να μεταφέρει το μήνυμα της ελευθερίας και της δικαιοσύνης σε όλους τους λαούς. Για να πετύχει τον στόχο του, συλλαμβάνει την ιδέα να κατασκευάσει μια μεγάλη Χάρτα με μυστικά σύμβολα. Άραγε, θα καταφέρει να ξυπνήσει το λιοντάρι που κρύβεται μέσα στην ψυχή των υπόδουλων Ελλήνων;\nΑπευθύνεται σε παιδιά ηλικίας 8-12 ετών, γονείς και εκπαιδευτικούς πρωτοβάθμιας εκπαίδευσης.\nΤΑ ΣΥΜΒΟΛΑ ΤΗΣ ΧΑΡΤΑΣ ΤΟΥ ΡΗΓΑ ΖΩΝΤΑΝΕΥΟΥΝ\nΟ Ρήγας Βελεστινλής έκρυψε πολλά μυστικά σύμβολα μέσα στη Χάρτα του. Παρατήρησε προσεκτικά το αντίτυπο της Χάρτας και προσπάθησε να τα εντοπίσεις.\nΚατέβασε εδώ την εφαρμογή επαυξημένης πραγματικότητας (Augmented Reality) για τη Χάρτα του Ρήγα και δες 14 μυστικά σύμβολα να ζωντανεύουν μπροστά σου. Δοκίμασε το επάνω στη σμίκρυνση της Χάρτας ή ακόμα σε μουσεία και βιβλιοθήκες που έχουν τη Μεγάλη Χάρτα του Ρήγα. Λειτουργεί ακόμα και στα ψηφιακά αρχεία της Χάρτας που θα βρεις στο ίντερνετ.\nΗ εφαρμογή αυτή είναι συμβατή μόνο με συσκευές Android, ωστόσο προτείνουμε την έκδοση Android 8.0 και άνω για τη βέλτιστη εμπειρία. Οι ακόλουθες ρυθμίσεις μπορεί να διαφέρουν μεταξύ συσκευών ή να μην είναι διαθέσιμες.\nΓια να την εγκαταστήσετε στη συσκευή σας, θα χρειαστεί να μεταβείτε αρχικά στο μενού «Ρυθμίσεις» (Settings) της συσκευής σας. Από εκεί, πλοηγηθείτε στο μενού «Ασφάλεια και απόρρητο» (Biometrics and security ή Security & privacy) και στην επιλογή «Εγκατάσταση άγνωστων εφαρμογών» (Install unknown apps). Στο επόμενο μενού, επιλέξτε τον περιηγητή σας (π.χ. Chrome ή Samsung Internet) και έπειτα ενεργοποιήστε την επιλογή «Να επιτρέπεται από αυτή την πηγή» (Allow from this source). Στη συνέχεια, ανοίξτε τον ακόλουθο σύνδεσμο από την Android συσκευή σας και θα σας ζητηθεί να επιβεβαιώσετε την εγκατάσταση της εφαρμογής.\nΚατεβάστε την εφαρμογή για Android.\nΜετά την εγκατάσταση, απενεργοποιήστε πάλι την επιλογή «Να επιτρέπεται από αυτή την πηγή».\nΠΡΟΣΟΧΗ: Για την εγκατάσταση της εφαρμογής, θα πρέπει να τροποποιήσετε προκαθορισμένες ρυθμίσεις του συστήματος Android. Οι αλλαγές αυτές ενδέχεται να εκθέσουν τη συσκευή σε κακόβουλο λογισμικό. Εάν δεν γνωρίζετε τι να κάνετε, προτείνουμε να περιμένετε τη δημοσίευση της εφαρμογής στο Google Play.\nΤΑ ΣΥΜΒΟΛΑ ΤΗΣ ΧΑΡΤΑΣ ΚΑΙ Η ΣΗΜΑΣΙΑ ΤΟΥΣ\n162 ΑΡΧΑΙΑ ΚΑΙ ΜΕΣΑΙΩΝΙΚΑ ΝΟΜΙΣΜΑΤΑ\nΣυμβολίζουν τον πλούτο και τη δόξα των ελεύθερων πόλεων και την ευημερία που συνοδεύει την ελευθερία και την ανεξαρτησία. Επίσης, μας λένε ιστορίες για τα πρόσωπα, τα σύμβολα και τους θεούς που απεικονίζουν.\nΟ ΙΑΣΟΝΑΣ ΜΕ ΤΗΝ «ΑΡΓΩ»\nΣυμβολίζουν τον περιπετειώδη χαρακτήρα των Ελλήνων, την αγάπη τους για τα ταξίδια, το εμπόριο, τη γνωριμία με άλλους λαούς και τις καινούριες γνώσεις. Είναι ένας λαός που δεν διστάζει να μπει σε περιπέτειες, αν υπάρχει ένας σημαντικός σκοπός.\nΟ ΗΡΑΚΛΗΣ ΚΑΙ Η ΑΜΑΖΟΝΑ\nΟ Ηρακλής συμβολίζει το ελληνικό στοιχείο, ενώ η Αμαζόνα το ασιατικό. Οι Αμαζόνες ήταν ισχυρές πολεμίστριες, πολύ καλά εξοπλισμένες, όπως εξάλλου και η Οθωμανική αυτοκρατορία, σε σύγκριση με τους υπόδουλους υπηκόους της. Σε αυτή τη μάχη, ο Ηρακλής, αν και αντιμετώπισε μόνος του ολόκληρο στρατό, βγήκε νικητής!\nΣυμβολίζει τον αρχαίο ελληνικό πολιτισμό και τη συνέχειά του στον χρόνο, την πνευματική δημιουργία, την καλλιέργεια των γραμμάτων και των τεχνών. Το θέατρο είναι από τα μεγαλύτερα δώρα του ελληνικού πολιτισμού στην ανθρωπότητα.\nΗ ΑΡΧΑΙΑ ΟΛΥΜΠΙΑ ΚΑΙ ΟΙ ΟΛΥΜΠΙΑΚΟΙ ΑΓΩΝΕΣ\nΣυμβολίζουν το Ολυμπιακό Πνεύμα και την παγκόσμια εμβέλειά του, που συνδέεται με τις αξίες και τα ιδεώδη του Ολυμπισμού: τον σεβασμό στους άλλους λαούς, την άμιλλα, τη δικαιοσύνη και την ειρήνη.\nΕκεί υπήρξε το σπουδαιότερο μαντείο του αρχαιοελληνικού κόσμου και θεωρούνταν το κέντρο (ο ομφαλός) της Γης. Το δελφικό πνεύμα αντιπροσωπεύει ό,τι πιο ωραίο και υψηλό είχε να επιδείξει ο αρχαίος ελληνικός πολιτισμός. Το μαντείο συμβουλεύονταν οι αρχαίες ελληνικές πόλεις, αλλά και ηγεμόνες από όλο τον αρχαίο κόσμο, για να λύνουν τις μεταξύ τους διαφορές και να βρίσκουν δίκαιες λύσεις. Στους τοίχους του ήταν χαραγμένα σοφά λόγια που καθοδηγούσαν τους επισκέπτες στη ζωή τους.\nΑποτελεί ένα από τα Επτά Θαύματα του αρχαίου κόσμου. Συμβολίζει τον πλούτο, την ομορφιά και την ευημερία των αρχαίων πόλεων, αλλά και το ότι οι Έλληνες, αν είναι ενωμένοι, μπορούν να κάνουν θαύματα.\nΗ ΠΥΡΡΑ ΚΑΙ Ο ΔΕΥΚΑΛΙΩΝΑΣ\nΣυμβολίζουν τη δύναμη της ζωής και της δημιουργίας, τη φωτιά της ελευθερίας, τη δικαίωση του καλού, την αναγέννηση μετά από κάποια μεγάλη φυσική καταστροφή ή πόλεμο.\nΗ ΓΥΝΑΙΚΕΙΑ ΦΙΓΟΥΡΑ ΤΗΣ ΠΡΟΜΕΤΩΠΙΔΑΣ\nΣυμβολίζει την Ελλάδα, την ελληνική Πολιτεία, την Ελευθερία, τη Δικαιοσύνη ή την Επιστήμη. Στο ένα χέρι της κρατάει μια πένα για να γράψει ιστορία και ένα στεφάνι για να στεφανώσει νικητές. Στο άλλο χέρι έχει κηρύκειο, συμβολίζοντας τα νέα που φέρνει στους Έλληνες για τον Διαφωτισμό της Ευρώπης αλλά και το εμπόριο, αγαπημένη ασχολία των Ελλήνων. Στα πόδια της υπάρχει ένα βιβλίο Γεωμετρίας και η Οδύσσεια, συμβολίζοντας τις θετικές και τις ανθρωπιστικές επιστήμες και την αναγκαιότητα της παιδείας για την κατάκτηση της ελευθερίας.\nΗ ΗΡΩ ΚΑΙ Ο ΛΕΑΝΔΡΟΣ\nΜία ερωτική ιστορία με τραγικό τέλος, που μας θυμίζει πόσο σημαντικό είναι να διεκδικούμε την προσωπική μας ελευθερία στη ζωή, με κάθε τίμημα, ακόμα κι αν χρειάζεται να ξεπεράσουμε μεγάλες δυσκολίες.\nΗ ΜΑΧΗ ΤΩΝ ΠΛΑΤΑΙΩΝ | H ΝΑΥΜΑΧΙΑ ΤΗΣ ΣΑΛΑΜΙΝΑΣ | H ΜΑΧΗ ΤΩΝ ΘΕΡΜΟΠΥΛΩΝ\nΤρεις σημαντικές μάχες από τους Περσικούς πολέμους, δύο νίκες και μία ηρωική ήττα! Μας υπενθυμίζουν πως οι λίγοι που πολεμούν για το δίκαιο μπορούν να νικήσουν πολύ πιο δυνατούς στρατούς, αν είναι ενωμένοι και σωστά προετοιμασμένοι. Επίσης, μας δείχνουν πόσο κακό μπορεί να κάνει η προδοσία, αλλά και πόσο σημαντικό είναι να υπερασπιζόμαστε την ελευθερία μέχρι τέλους! Το έχουν κάνει και οι πρόγονοι των Ελλήνων στο παρελθόν με ηρωισμό και επιτυχία.\nΣυμβολίζει τον υπόδουλο ελληνικό λαό που κοιμάται, ενώ έχει τόσες δυνάμεις μέσα του. Θα πρέπει να σηκώσει τα όπλα και να απελευθερωθεί από τον τουρκικό ζυγό. Μπορεί, επίσης, να συμβολίζει και τον σουλτάνο, που κοιμάται με την ησυχία του, ενώ στα πόδια του το ρόπαλο, το αγαπημένο όπλο του Ηρακλή, περιμένει κάποιον να έρθει και να το σηκώσει, για να τον αντιμετωπίσει.\nΛήδα Βαρβαρούση (Συγγραφέας και εικονογράφος): Ιστορία, Συγγραφή, Εικονογράφηση\nΜαρία Παζαρλή (Δρ. Ιστορίας της Χαρτογραφίας, Αρχείο Χαρτογραφικής Κληρονομιάς, Γενικά Αρχείου του Κράτους, Ιστορικό Αρχείο Μακεδονίας): Ιδέα, Επιστημονική Επιμέλεια, Παράλληλα Κείμενα\nΒίκυ Γεροντοπούλου (Ιστορικός Επιστήμης και Τεχνολογίας, Υπεύθυνη Ωνασείου Βιβλιοθήκης): Ιδέα, Επιστημονική Επιμέλεια, Παράλληλα Κείμενα\nΧριστίνα Κοσμόγλου: Συντονισμός Έκδοσης\nΒασίλης Δουβίτσας: Επιμέλεια Κειμένων\nΚωνσταντίνος Κουνάδης: Σελιδοποίηση\nΓιάννης Αλεξανδρόπουλος: Υπεύθυνος παραγωγής\nΚώστας Διαμαντής: Δημιουργία εφαρμογής επαυξημένης πραγματικότητας\nΟΜΑΔΑ ΕΡΓΑΣΙΑΣ ΙΔΡΥΜΑΤΟΣ ΩΝΑΣΗ\nΑφροδίτη Παναγιωτάκου: Διευθύντρια Πολιτισμού\nΈφη Τσιότσιου: Εκτελεστική Διευθύντρια & Διευθύντρια Παιδείας\nΔημήτρης Θεοδωρόπουλος: Αναπληρωτής Διευθυντής Πολιτισμού\nΔημήτρης Δρίβας: Διευθυντής Επικοινωνίας & Marketing\nΑλέξανδρος Ρουκουτάκης: Head of Content\nΧρήστος Σαρρής: Head of Creative\nΚανέλλα Ψυχογιού: Campaign Manager\n#βιβλίο#Νεοελληνικός Διαφωτισμός#παιδί#Ρήγας Βελεστινλής#Χάρτα#ψηφιακό\n200 χρόνια από την αρπαγή των μαρμάρων του Επικούρειου Απόλλωνα!


Success Academy - Μια μοναδική ευκαιρία επαγγελματικής ανάπτυξης για τελειόφοιτους και αποφοίτους! - MyStudentPass\nSuccess Academy – Μια μοναδική ευκαιρία επαγγελματικής ανάπτυξης για τελειόφοιτους και αποφοίτους!\nΠριν λίγες ημέρες άνοιξαν οι αιτήσεις για τον 3ο κύκλο του προγράμματος επαγγελματικής ανάπτυξης Success Academy της Effect, που σχεδιάστηκε με την υποστήριξη της Nestlé Ελλάς. Οι 2 προηγούμενοι κύκλοι του προγράμματος είχαν εξαιρετικά αποτελέσματα, καθώς πάνω από το 70% των συμμετεχόντων έχουν ήδη πετύχει τον επαγγελματικό στόχο που έθεσαν, κάνοντας τα πρώτα τους βήματα στην αγορά εργασίας.\nΓια τον 3ο κύκλο, το Success Academy δίνει δωρεάν την ευκαιρία σε 50 τελειόφοιτους ή πρόσφατους αποφοίτους να αναλάβουν ένα πραγματικό project από μια εταιρεία, να αναπτύξουν τις δεξιότητες που ψάχνουν οι εργοδότες και να αποδείξουν την αξία τους!\nSuccess Academy – «Our Success Story» from Effect in Eduation on Vimeo.\nΤο πλήρες πρόγραμμα 6 εβδομάδων, επιτρέπει στους νέους που συμμετέχουν να εξασκήσουν με βιωματικό τρόπο σημαντικές δεξιότητες όπως η ομαδικότητα, η δημιουργική σκέψη, η διαχείριση ενός project και η ικανότητα παρουσίασης. Ταυτόχρονα, μαθαίνουν πώς να παρουσιάζουν καλύτερα τον εαυτό τους, να φτιάχνουν ένα σωστό βιογραφικό, να προετοιμάζονται για μια συνέντευξη και να αναζητούν θέσεις εργασίας. Τέλος, έχουν τη δυνατότητα να δικτυωθούν με στελέχη του επιχειρηματικού κόσμου και να χτίσουν ένα δίκτυο που θα τους υποστηρίξει στο μέλλον τους.\nΤι κάνει το Success Academy διαφορετικό; Περισσότερο απ’ όλα, η πρακτική προσέγγιση που θα βιώσεις σε όλα τα κομμάτια του προγράμματος. Οι συνηθισμένες διαλέξεις θα αντικατασταθούν από διαδραστικά workshops και ασκήσεις μαζί με έμπειρα στελέχη και trainers. Και το καλύτερο; Ό,τι μαθαίνεις θα μπορείς να το δοκιμάσεις αμέσως στην πράξη, αφού θα ασχολείσαι με ένα πραγματικό πρότζεκτ μιας εταιρείας, αποκλειστικά για τους σκοπούς του Success Academy.\n“Ηταν μοναδική εμπερία το να συνεργαστώ με τόσα πολλά και διαφορετικά άτομα και να καταφέρουμε το καλύτερο δυνατό αποτέλεσμα. Σίγουρα είναι μια εμπειρία που θα την ξαναέκανα και θα πρότεινα σε όλους να συμμετέχουν!”\n“Κέρδισα αυτοπεποίθηση, πίστη στον εαυτό και τις ικανότητές μου, ανέπτυξα την ηγετικότητα αλλά και τη δημιουργικότητα μου, ένιωσα ότι δεν αφήνω τις καταστάσεις και το δύσκολο επαγγελματικό περιβάλλον να με καταβάλλουν κάνοντας κάτι που θα με διαφοροποιήσει και θα με εξελίξει.”\n“Μου έδωσε ότι χρειαζόμουν τη συγκεκριμένη στιγμή στη ζωή μου: επικοινωνία, συνεργασία,κίνητρο και εξέλιξη.”\nΜάθε περισσότερα για το Success Academy στο http://bit.ly/SA-R3 και κάνε αίτηση συμμετοχής μέχρι 21/10.\nTο TEDx PanteionUniversityWomen είναι γεγονός!